Teknik Kilatan Ini Hebat Hilangkan Cela Dan Calar Lantai Marmar Anda

Kenapa Perlu Mengilap Lantai Marmar

Lantai marmar/marble biasanya mempunyai tekstur berkilat dan bersinar dengan efek bersih dan kemas. Oleh sebab itulah ia menjadi pilihan ramai pemilik rumah. Walaupun permukaannya cantik berkilat ini tidak bermakna lantai marble tidak perlu dibuat maintenance. Polish atau kilatkan kembali wajib anda lakukan sekurang-kurangnya setahun sekali untuk menjaganya agar sentiasa kelihatan seperti baru.

Biasanya anda perlu menggunakan alat untuk polish lantai marble tetapi adalah mustahil untuk membeli mesin kilatan dengan harga yang mahal tetapi digunakan hanya sekali setahun. Fai Marble Renovation Works mampu kilatkan apa saja jenis lantai sama ada marmar, terrazzo, kayu atau granite yang menggunakan  teknologi penggilap berlian kasar terkini. Hasil proses penggilapan ini akan memulihkan sifat  kilauan semula jadi material lantai dan menjadikan permukaan yang lebih berkilau dan selesa untuk dipijak.

Tip Penjagaan Lantai Selepas Di Gilap

Sapu lantai setiap hari untuk mengelakkan kotoran daripada merosakkan permukaan bawah dan terkumpul di dalam grout. Sikap malas untuk menyapu boleh menjadikan rongga kemasan lantai kita pudar serinya.

Penyapu dengan bulu lembut boleh digunakan tetapi kaedah yang paling berkesan. Malah penyapu yang paling sesuai untuk membersihkan permukaan halus ialah dengan menggunakan Mikrofibre Mop. Ia yang mempunyai pad lembut. Ia boleh digunakan basah atau kering.

Cara mengelap lantai yang dicadangkan adalah dengan menggunakan teknik kepala mop membentuk satu pusaran besar. Ia akan menghasilkan satu pergerakan dan kerja -kerja menyapu menjadi cepat.

Ketika mengemop tukar air dengan kerap supaya kotoran tidak terus dipindahkan ke lantai. Bilas lantai selepas mengelap untuk memastikan air kotor dikeluarkan sepenuhnya dari permukaan.

Lap lantai dengan kain atau tuala kerana ini akan mengeringkan lantai dan mengeluarkan apa-apa kekotoran pada  sambungan, permukaan dan garis-garis. Kekerapan pembersihan akan bergantung pada trafik dan keadaan lantai.

Manfaat Selepas Menggilap Lantai Marmar

Menerusi segmen Ilham Impiana musim terbaharu kali ini yang bertemakan Inspirasi Selebriti kami telah mempersembahkan pengisian ‘House Tour’ kediaman para selebriti tanah air.

Untuk episod pertama bagi musim terbaharu segmen ini, IMPIANA telah berkesempatan untuk menjelajah ke kediaman milik pengacara dan pelakon popular iaitu Ain Edruce.

Hasil tinjauan IMPIANA ke kediaman pengacara rancangan I Can See Your Voice Malaysia musim kelima ini mendapati selebriti berkenaan memiliki sebuah kediaman jenis rumah berkembar dua tingkat yang sangat mewah. Apabila dilihat dari segi reka bentuk luaran rumah tersebut tampak kelihatan sangat moden dan terkini.

Ketika sesi temu bual bersama hos Ilham Impiana Inspirasi Selebriti, Ain memaklumkan bahawa dia telah memilih konsep dan tema moden tropikal Bali sebagai pilihan untuk rekaan dekorasi hiasan dalaman serta luaran rumah.

Jadi, mari kita lihat secara ringkas 3 ruang dalaman rumah Ain Edruce yang telah menjadi pilihan IMPIANA.

Pemilihan alat muzik Piano sebagai pelengkap dekorasi hiasan dalaman rumah adalah

2.Bilik Wardrobe

Jangan ada yang tidak tahu, Ain turut memiliki sebuah bilik khas yang telah dijadikan sebagai bilik ‘wardrobe’ buat dia serta suaminya. Bilik khas ini direka khas sebagai ruang penyimpanan kelengkapan seperti baju, seluar, kasut, beg tangan serta aksesori perhiasan diri.

Bagi ruang penyimpanan, Ain telah memilih susunan kabinet yang terbuka bertujuan bagi memberikan ruang dalam bilik ‘wardrobe’ ini tampak lebih menarik.

3.Aksesori Ruang Tangga

Apabila meninjau di sudut ruang tangga pula, tersergam indah foto potrait perkahwinan Ain bersama suami tercinta, Amirul Hafiz yang telah menaikkan lagi seri ruang tersebut. Pemilihan cermin tiga serangkai dengan kemasan bingkai rona emas memberikan lagi impak dekorasi hiasan dalaman rumah tampak elegan dan mewah.

Nak tahu apa lagi cerita yang menarik mengenai kediaman Ain Edruce? Sila saksikan episod penuh di laman rasmi YouTube ImpianaTV menerusi pautan video di bawah;

Sekiranya anda ingin menjadikan diet anda lebih sihat dengan menambahkan lebih banyak sayur-sayuran ke dalam hidangan anda, timun jepun merupakan pilihan yang terbaik. Timun, secara umumnya digunakan secara meluas dalam diet tradisional dan spa di seluruh dunia kerana ia adalah bagus untuk manfaat kesihatan.

Menurut kajian, timun Jepun dikatakan mempunyai kelebihan berikut: Antidiabetes, antioksidan, membersihkan toksin dan bahan buangan, melegakan iritasi kulit dan mengelakkan sembelit. Jadi, dalam artikel ini kami senaraikan 10 kelebihan timun Jepun dengan lebih terperinci.

1. Mengekalkan penghidratan badan

Timun jepun mengandungi sebanyak 95.2 peratus air, maksudnya setiap 5 auns hidangan mengandungi 150 ml air. Jumlah ini sudah menepati 26 peratus pengambilan air harian melalui makanan.

2. Menyokong kesihatan jantung

Timun jepun mengandungi kalium (152mg setiap cawan), yang boleh menurunkan tekanan darah. Satu ulasan kajian yang dijalankan ke atas pengambilan kalum menunjukkan pengambilan kalium yang tinggi dikaitkan dengan kadar strok yang rendah dan juga boleh mengurangkan risiko penyakit kardiovaskular.

3. Melindungi otak daripada penyakit neurologi

Terdapat sejenis bahan antiradang yang digelar fisetin dalam timun jepun, yang turut didapati dalam buah strawberi dan anggur. Baru-baru ini, kajian mendapati fisetin memainkan peranan penting dalam kesihatan otak. Ia mempunyai keupayaan untuk mengurangkan impak penyakit neurologi yang berkaitan umur dalam fungsi otak. Selain itu, ia juga membantu mengekalkan fungsi kognitif bagi individu yang menghidap penyakit Alzheimer.

4. Melindungi kulit daripada kesan penuaan

Terdapat sebab mengapa timun digunakan dalam produk penjagaan kulit, ia telah dibuktikan berkesan sebagai bahan anti-kedutan dalam produk kosmetik, justeru itu melindungi kulit anda daripada kesan penuaan

5. Melawan keradangan dalam badan dan mengurangkan risiko kanser

Timun Jepun membantu mengurangkan tindak balas keradangan dalam badan. Ia mengandungi polifenol yang digelar lignan yang mana berfungsi untuk menurunkan risiko kanser tertentu dan kanser kardiovaskular.

Tambahan lagi, timun Jepun turut mengandungi nutrien tumbuh-tumbuhan yang dipanggil cucurbitacins yang mempunyai ciri anti-kanser.

6. Melegakan kesakitan

Flavonoid, iaitu sejenis bahan antiradang, dan tannin dalam timun Jepun boleh mengehadkan pembebasan radikal bebas dalam badan serta mengurangkan kesakitan.

Seperti yang dijelaskan dalam Journal of Young Pharmacists, tumbuhan ini secara tradisional digunakan untuk sakit kepala, kerana bijinya menyejukkan dan bersifat diuretic manakala jus buahnya digunakan sepagai losyen anti jerawat.

7. Mengurangkan nafas berbau

Nafas berbau selalunya disebabkan oleh bakteria dalam mulut. Sayur-sayuran yang kaya dengan serat dan air seperti timun Jepun boleh meningkatkan penghasilan air liur dalam mulut. Sementelah itu, air liur membantu membasuh segala bakteria yang menyebabkan bau kurang enak dalam mulut.

8. Melindungi tulang

Timun Jepun merupakan sumber terbaik bagi vitamin K. Satu cawan timun Jepun mengandungi 22 peratus pengambilan harian vitamin K yang disyorkan. Vitamin ini penting untuk kesihatan tulang kerana jumlah vitamin K yang rendah sering dikaitkan dengan risiko yang tinggi terhadap keretakan tulang. Bahkan, vitamin K dikatakan penting untuk meningkatkan penyerapan kalsium dalam tulang.

9. Mengelakkan sembelit

Timun Jepun diperkaya dengan air dan kulitnya mengandungi serat tidak larut. Kedua-duanya membantu makanan bergerak melalui saluran pencernaan dengan cepat dan lebih mudah bagi mengelakkan sembelit.

10. Mengekalkan berat badan yang sihat

Timun Jepun mempunyai kalori yang rendah (16 kalori setiap cawan) dan kulitnya juga diperkaya dengan serat. Makanan yang mengandungi serat boleh mengekalkan berat badan yang sihat.

Jika artikel ini memberi manfaat kepada anda kongsikan ia kepada ahli keluarga dan rakan-rakan. Semoga bermanfaat.

Jangan lupa Follow, Like & Share : Facebook IMPIANA, Instagram IMPIANAMY, Youtube IMPIANA TV, Tiktok IMPIANAMY

Anda kini sudah berasa bosan dengan rekaan bekas sabun pencuci tangan di dapur dan dalam bilik mandi anda? Selain itu, anda juga mahukan bekas sabun pencuci anda jadi lebih menarik berbanding sebelumnya?

Apa kata anda buat sendiri makeover dengan bekas-bekas sabun pencuci tangan yang sedia ada di rumah anda. Jangan bimbang, cara-cara untuk menghasilkan makeover tersebut juga sangat mudah.

Sudah tidak sabar ingin tahu bagaimana caranya? Mari kita belajar caranya bersama dengan menonton video segment Buat Sendiri episod kali ini perkongsian oleh Kayangan Living.

Tetapi, sebelum itu anda perlu menyediakan beberapa barang untuk menghasilkan makeover bekas sabun ini. Bahan-bahan yang di perlukan:

1.Bekas Sabun Pencuci Tangan

2.Penyembur Cat

3.Surat Khabar Lama

Sila sediakan beberapa helaian kertas surat khabar lama untuk dijadikan sebagai pelapik ketika melakukan proses mengecat pada bekas sabun pencuci tangan anda.

Kesemua barang-barang yang diperlukan sudah lengkap? Tunggu apa lagi, jom kita tonton bagaimana cara-caranya pada pautan video di bawah;


Rumah Singgah Salikin Sidek Sarat Elemen Seni Dan Tradisi

Terletak nun di Kuala Selangor, siapa sangka terdapat perkampungan banglo  yang mendamaikan. Suasana jauh dari hiruk pikuk kota dan lebih menarik lagi persekitaran yang luas, lengkap dengan taman permainan dan kawasan rekreasi.  Tidak hairan jika ramai di kalangan kita yang menjadikan hartanah di luar kota sebagai kediaman hujung minggu.  IMPIANA bertandang ke kediaman hujung minggu pereka busana tradisi dan pereka selebriti, Salikin Sidek.

Telah tiga tahun memiliki kediaman banglo ini. Secara peribadi, ia bagi Salikin merupakan satu rahmat dari doanya yang mendambakan sebuah kediaman yang berhadapan dengan padang  untuk anak-anak bermain. Malah suasana persekitaran yang agak berbeza dengan kota memberikan kenikmatan  tersendiri apabila menghabiskan cuti panjang atau hujung minggu.

“ Bagaikan tidak percaya, doa saya dimakbulkan Tuhan. Malah dipermudahkan untuk saya memiliki kediaman ini. Selain suasana tenang, di kawasan sekitar sini juga banyak sumber makanan segar dan murah. Di sinilah juga tempat saya mencari ilham bagi menyiapkan buku juga mencari idea baru bagi koleksi saban tahun,” ujarnya yang kini rancak mengeluarkan buku panduan fesyen dan  jahitan.

RUMAH PUTIH DEPAN PADANG

Kediaman putih ini direka ala bentuk nautika dan mempunyai elemen moden kontemporari. Aras siling yang tinggi dan jendela bumbung yang cukup luas untuk memberi simbahan cahaya ke tengah ruang, sememangnya sesuatu yang berbeza daripada kediaman lain. Salikin sendiri ada membuat pengubah suaian di bahagian hadapan kediaman agar ruang utama ini lebih luas dan beliau boleh membina pintu masuk utama yang agak besar daripada pintu sedia ada.

Ketinggian siling yang lebih daripada 12 kaki memberi satu biasan cahaya yang tidak terlalu terang biar pun cuaca di luar sana terik.  Malah tiap kali pintu utama yang mempunyai saiz sekitar 4 x 8 kaki setiap belah di kuak, pasti akan menderu bayu menerpa ke dalam kediaman beliau. Bersama rimbunan pokok hiasan di luar sana.

Ruang tamunya cukup berseni. Hasil kraf dan lukisan diabadikan sebagai lambang jiwa pereka ini yang mewah dengan elemen seni. Kerusi makan bulat yang diperbuat daripada kayu jati Burma dimuatkan pada pinggir pintu utama . Manakala set ruang tamu yang disempurnakan dengan fabrik mewah seperti songket dan pelbagai bahan bacaan. Dari situ juga sudah jelas bagi kita menggambarkan bagaimana anak jati Johor ini menghabiskan masanya di rumah.

Jika diperhatikan pada dinding bukan sahaja kesenian Melayu menjadi pilihan beliau. Malah lukisan kabuki dan hasil karya rakan-rakan baiknya juga diabadikan pada dinding utama ruang tamu kediaman.  Di samping terdapat sebuah dua barangan kelengkapan pengantin lama yang juga disuai padan menjadi aksesori kediaman. Sebuah meja solek lama dihias bersama congkak berukir sebagai meja konsol di ruang tamu, begitu mengusik perasaan . Biar pun dimamah usia dek masa, namun rekaan yang unggul pasti bersinar biar di mana juga ia ditempatkan.  Inilah yang menjadikan ruang tamu kediaman ini cukup selesa dan menyenangkan. Jom intai deko designer tersohor ini.

Memilih konsep kediaman bukanlah berdasarkan kepada minat semata-mata. Tetapi, ia perlu bersesuaian dengan perwatakkan dan keperluan harian anda. Contoh kata, anda minat rumah berwarna putih. Tapi pada hakikatnya, anda seorang yang pemalas atau mempunyai keluarga yang besar. Adakah deko berwarna putih tu sesuai dengan situasi dan personaliti anda?

Jadi dalam memilih dekor yang bersesuaian dengan diri anda, kaji dulu personaliti anda. Bila dah tahu, baru tengok apakah konsep dekor bersesuain dengan diri anda dari senarai yang telah disediakan

Pembersih atau OCD

Untuk mereka yang OCD atau sangat pembersih, deko berwarna putih tadi memang sesuai. Tapi kalau anda jenis OCD yang mempunyai kekangan masa untuk mengemas rumah, sebaiknya pilih konsep kedimana minimalis.

Konsep minimalis tidak memerlukan perabot dan perincian yang banyak. Disamping itu, ia lebih mudah tersusun dan akan membuatkan minda anda lebih tenang. Ruang rumah yang kosong dan lapang akan memudahkan anda untuk kekal fokus kepada hal-hal yang lebih penting.

Kerjaya seorang fashionista, instagrammer atau ikon media sosial

Kebiasaanya, orang yang banyak mendedahkan diri terhadap umum ni mudah mendapat perhatian dan sentiasa diikuti. Oleh itu, mereka harus kelihatan “up to date” sama ada dari segi fesyen ataupun lifestyle. Disamping itu, anda yang mempunyai kerjaya yang cemerlang dalam bidang ini harus berfikiran terbuka dan seorang yang suka mencuba.

Oleh itu, konsep yang amat bersesuaian dengan anda yang mempunyai personaliti ini adalah kediaman yang berkonsepkan kontemporari kerana sentuhan deko ini sentiasa akan nampak segar dan terkini.

Walaupun stail kontemporari akan sentiasa berubah mengikut masa dan trend pada ketika itu, ada elemenpemilihan perabot bertamakan Scandinavian contohnya masih boleh dikekalkan dalam tema kontemporari. Penggunaan hasil karya dan poster juga amat sesuai dengan tema ini.

Golongan muda yang cemerlang dan profesional

Anda seorang yang amat suka dengan gaya hidup urban dan mewah. Kehidupan harian anda sangat tersusun dan kebiasaan akan dihabiskan dengan kerja dari 9 hingga 5 petang. usai kerja, masa untuk ke gim dan selepas tu bersantai di kedai-kedai atau restoran mewah dan terkemuka adalah cara hidup anda.

Jelas ini menunjukkan, gaya dan konsep kediaman moden amat sesuai untuk anda yang jenis metropolitan ini. Kebiasaanya untuk konsep kediaman ini, pemilihan unit studio, SOHO atau SOVO amat bertepatan dengan anda.

Pemilihan perabot eksklusif dengan gabungan warna yang kontra amat bersesuaian dengan konsep kediaman moden. yang penting hasilnya harus kelihatan seperti hotel

Penggunaan perabot yang licin dan tanpa tekstur, ia akan membuatkan rumah anda tampak lebih elegan. Anda boleh menggunakan kombinasi perabot, langsir, dinding dan lantai untuk mendapat efek ‘monochrome’.

Anda seorang jurugambar, designer atau berjiwa hipster

Kebiasaanya, anda yang memegang personaliti ini merupakan seorang yang kreatif dan inovatif. Hanya mereka yang mempunyai sisi kreatif sahaja boleh menghargai tema dekorasi yang nampak seperti bangunan tak siap ini atau lebih mudah dikenali sebagai konsep industri.

Di Malaysia, tema atau konsep ini amat digilai oleh golongan muda. Kebanyakkan pejabat dan kafe menggunakan konsep dekor ini sebagai tarikkan. Material yang selalu dipilih untuk konsep industri adalah seperti tekstur batu bata, konkrit dan kayu.

Untuk mendapatkan stail ini, kombinasi penggunaan batu bata sebagai hiasan dinding, permukaan konkrit dan guna pakai kayu lama adalah amat penting. Penggunaan besi dan kerja pendawaian elektrik terbuka juga menjadi salah satu elemen menarik dalam hiasan dalaman stail industrial ini.

Anda sangat “easy going”

Umum tahu anda seorang yang ringkas, tenang dan amat mudah didekati. Melalui personaliti ini, konsep kediaman yang bersesuaian dengan adalah nordic atau scandinavian.

Walaupun pemilihan perabot untuk konsep kediaman ini ringkas dan hampir sama dengan minimalis, ia mementingkan perincian lain seperti pasu, ornamen bingkai gambar, lampu, bakul dan sebagainya. Namun kebiasaannya pemilihan perabot kayu dengan rona-rona pastel adalah bersesuaian.

Konsep kediaman nordic atau scandinavian lebih menonjolkan material kayu. Bukan sahaja pada perabotnya, malah kemasan lantai dan dinding.

Di mana ada kemahu di situ ada sinar… ewahhh! Tapi ternyata pemilik ini memang minat menghias kediamannya. Lihat sahaja rumah beliau setiap sudut tidak di biarkan kosong tanpa sentuhan.

Pemilihan warna hijau emerald ini memang sesuai dengan sentuhan dan juga konsep yang ingin diketengahkan oleh pemilik.

Perkongsian beliau di dalam Facebook membuatkan IMPIANA tertarik dengan seni hiasan yang pemilik ini. Luar pangsapuri dalam sentuhan kondominium.

Sudah pasti keluasan yang terhad untuk kediaman ini, langsung tidak menjejaskannya menghias kediaman jenis pangsapuri ini menjadikan sebuah rumah idaman ala kondominium mewah.

Ruang makan yang dilengkapi dengan set meja makan untuk empat ini sudah melengkapi ruang yang tidak terlalu besar ini dengan pemilihan lampu gantung loket memberikan suasana elegan.

Melihat ruang dapur yang mengenakan warna yang agak gelap jauh sekali terasa sempit atau tidak selesa. Malahan ia memberi satu rasa seakan berada di ruang dapur kondo mewah. Manakan tidak lihat sahaja pemilihan jubin pada kemasan dinding dapurnya. Ha! Gigit jarikan, cantik bukan. Sepadan dengan pemilihan sinki warna gelap padanan kemasan kabinet berwarna coklat menaikkan lagi aura moden kontemporari dalam ruang dapur ini.

Ruang membasuh yang terletak bersebelahan ruang dapur ini tidak dibiarkan. Turut dijadikan ruang yang cukup menarik dengan gantung bidai menjadi penghalang dari terus nampak kelaluan luar membuatkan ruang ini lebih privacy dan menarik. Sudah pastinya susun atur yang bijak membuatkan ruang ini lebih selesa.

Wow… bilik air pun diberi nafas segar. Pemilihan cermin bulat konsep moden dengan kabinet yang comel sesuai dengan saiz bilik air ini. Membuatkan ruang kamar ini tetap selesa dan cantik.

Baca artikel lain untuk inspirasi anda: https://www.impiana.my/bosan-tengok-ruang-dalam-rumah-jom-tukar-feature-wall/

Gaya Scandinavia merupakan gaya ringkas, dipenuhi warna kontras hitam dan putih. Ia kelihatan ringan, tetapi dengan selitan beberapa elemen semula jadi, dekorasi gaya Scandinavia memberi rasa mewah, selesa tetapi menenangkan. Begitulah dekorasi kediaman pilihan Fatin Fatina Nazlan yang terletak di pinggir ibu kota.

Nama Pemilik: Fatin Fatina Nazlan

Jenis Kediaman: Apartment

Keluasan: 960 kaki persegi

Konsep: Scandinavia

Spesifikasi: Sebuah ruang tamu, tiga bilik tidur, 3 bilik air, sebuah dapur basah dan kering, balkoni.

Jom kita lihat sentuhan magis pemilik ini untuk rumah miliknya, mungkin dapat beri anda ilham

Ringkas itu tidak semestinya membosankan. Bicara dekorasi polos juga mampu untuk menyempurnakan ambien sesebuah ruang jika kena dengan sentuhannya.


4 Petua Mudah Orang Dulu-Dulu Untuk Merawat Dan Mencegah Serangan Serangga Perosak Tanaman

Zaman nenek moyang kita dahulu mana ada racun serangga yang dijual secara meluas di pasaran seperti sekarang ni. Akan tetapi, tanaman mereka tetap optimum dan kurang masalah. Apa yang mereka lakukan? berikut adalah 4 masalah serangan serangga yang diselesaikan dengan amalan mampan. Hanya guna bahan-sekitar kita sahaja. Rugi kalau tak cuba.

MASALAH 1: CACING KUBIS

Bahan: Tepung naik sendiri
Cara: Masukkan tepung ke dalam beg kertas, kemudian buat lubang kecil sebesar hujung jarum pada beg berkenaan. Taburkan tepung tersebut ke atas tumbuh-tumbuhan yang diserang pada awal pagi, Ini kerana awal pagi merupakan waktu paling aktif cacing memakan tumbuhan. Apabila suhu meningkat, tepung ‘naik sendiri’ yang melekat pada badan cacing akan menyebabkan ia membengkak dan mati.

MASALAH 2: SERANGAN SIPUT

Bahan: Air dan ammonia
Cara: Campurkan air dan ammonia kemudian sembur pada siput. Air ammonia ini akan mengecutkan siput dan dalam masa sama, baik untuk tumbuhan kerana ia memberi sumber nitrogen
Alternatif: Bancuhkan kopi pekat – 10 sudu serbuk kopi untuk secawan air dan sembur sekitar tumbuh-tumbuhan atau atas daun. Kafein adalah pembunuh siput!

MASALAH 3: SERANGAN ULAT PADA AKAR POKOK

Bahan: Ubi kentang
Cara: Potong kentang dan letakkan sekitar akar pokok. Biasanya ulat akan beralih dari akar ke kentang kerana ulat lebih gemarkan akar dari jenis umbisi yang lazat. masa ni amat sesuai untuk memberi semburan racun pada ubi kentang tersebut untuk memusnahkan serangga tadi. Alternatif: Boleh gantikan kentang dengan lobak merah atau lobak putih.

MASALAH 4: KUTU DAUN, TERITIP DAN LALAT PUTIH

Bahan: Minyak daun semambu (Neem Oil)
Cara: Semburkan pada daun
Alternatif:
* Ekstrak daun semambu.
Cara membuatnya campurkan 2kg daun neem yang sudah ditumbuk lumat bersama dengan 30 gram sabun basuh. Tinggalkan semalaman dan tapis. Setiap 5 liter bahagian dicampurkan dengan 15 liter air dan semburkan ke pokok.

* Ekstrak bawang putih
Campurkan 100 gram bawang putih dicincang dalam 0.5 liter air. Tambahkan 10 ml minyak masak dan 10 gm sabun. Tinggalkan semalaman dan tapiskan. Untuk semburan, campurkan larutan campuran bersama air dengan nisbah 1:200

Pokok buah atau bunga yang di tanam, bila mengeluarkan hasil lumayan adalah manfaat yang paling dinanti. Baru sebiji pun dah seronok, cuba bayangkan hasil buahnya sampai boleh patah dahan. Nak pastikan pokok mabok bunga dan berbuah sampai patah dahan, bukan sahaja baja diperlukan. Booster yang mendorong tanaman untuk lebih kuat dan produktif pun perlu disediakan

Puan Suhaili Baharudin berkongsi respi mudah booster tanaman. Tapi hasilnya memang puas hati. Dengar kata, booster ni dah digunakan pekebun-pekebun di Thailand.

2 biji telur (tak kisah saiz apa pun)
1 botol yakult

Campurkan yakult dan 2 biji telur tadi dalam satu bekas dan tutup kemas. Goncang dan peram selama 3 hari. Letak tepi sinki saja pun boleh.

Sudah 3 hari, ambil 2 sudu hasil peraman tadi dan campurkan dengan air. Masa buka botol peraman tadi kena berhati-hati sebab ada kes penutup botol terpelanting dan meletup.

Nisbah 2 – 3 sudu peraman + 1 liter air.

Sebaiknya campurkan dengan air hujan, air tapis atau air basuhan beras. Baki peraman, boleh simpan dalam peti sejuk

Kita spray ni cuma seminggu sekali ya.
Nak 2 – 3 hari sekali pun boleh. Lagi bagus dan cepat subur.

Ini contoh Kak Eli spray pada daun limau purut. Kemudian esok pagi bila Kak Eli tengok semula pokok yang sama, Terus tumbuh anak pucuk baru!

Ini contoh bunga tahi ayam dalam pasu yang Kak Eli tanam. Dari sendu terus lebat sampai nak tenggelam daun dek bunga yang merimbun.

Jari yang tertusuk dengan duri mawar mungkin sudah tidak asing lagi. Bunga yang kelihatan cantik dan simbol kasih sayang itu ternyata menyimpan duri-duri menyakitkan di batangnya yang halus. Kesakitan tertusuk duri itu umpama sakitnya hati kerana cinta tak berbalas. Hehehe.

3. Hydrangea
Bunga Hydrangea ini sangat popular dan diminati ramai. Meski begitu, ramai tidak tahu ia sebenarnya berbahaya pada anda jika kelopak bunga ini ditelan dalam kuantiti yang banyak. Hydrangea bukan sekadar beracun pada bunganya malah keseluruhan pokok terutamanya kudup bunga yang masih belum mekar. Ada kajian membuktikan seekor kuda mati akibat memakan satu pasu kecil pokok hydrangea.

4. Lily of the Valley

Racun pada bunga ini terdapat di bahagian  daun, akar, buah beri, dan batangnya. Zat alkaloid yang terkandung dalam bunga Lily of the Valley dapat digunakan untuk keperluan perubatan, tapi akan jadi berbahaya jika diambil dengan dos yang berlebihan. Biasanya, orang yang keracunan Lily of the Valley mengalami gejala jantung berdebar lebih cepat, kenaikan tekanan darah, dan kegagalan fungsi jantung.

Selain pada manusia, racun Lily of the Valley juga dapat menyebabkan kesan yang teruk jika dimakan oleh binatang, termasuk anjing dan kucing. Jika kita memiliki peliharaan anjing dan kucing, sebaiknya jauhkan mereka dari bunga ini. Sebab jika peliharan kita memakan bunga tersebut, gejala yang akan muncul adalah muntah-muntah, diare, penurunan denyut jantung, aritmia, kejang-kejang, hingga kematian.

Kesan racun bunga oleander ini adalah gatal-gatal, penglihatan yang kabur, pandangan berbayang, mual-mual, diare, sakit perut, peningkatan atau penurunan degupan jantung, hilangnya nafsu makan, kelelahan, depresi, hingga kematian.

Oh! ini lah rahsia orang Thailand hasilkan sayuran daun oversize. Ingat GMO atau baja kimia yang digunakan, rupanya MOL batang pisang je. Daripada pokok pisang yang ditebang untuk diambil buah dilupuskan begitu sahaja, ada baiknya diproses untuk hasilkan MOL untuk mengalakkan pertumbuhan tanaman.

Ada yang kata bukan sekadar pertumbuhan tanaman lebih sihat dan gemuk, malah buahnya adalah gred “A”. Nak buat MOL pula tidak memerlukan bahan yang banyak dan modal yang tinggi. Jom cuba!

Bahan-bahan:

1 batang pisang
Gula merah

Cara-cara:

1. Racik atau cincang batang pisang untuk memudahkan proses perapan

2. Sediakan satu bahagian batang pisang yang telah dicincang dan 1 bahagian gula merah. Dalam kes ni, En Rahman gunakan 1.5 kg batang pisang dan 1.5 kg gula merah

3. Gaulkan kedua-dua bahan dan masukkan ke dalam bekas perapan. Tutup ketat bekas perapan dan di simpan selama seminggu

4. Setelah di perap seminggu, tapiskan dan asingkan sisa dari air

6. Untuk kegunaan, campurkan 50ml MOL batang pisang bersama 20 liter air dan sesuai dijadikan sebagai siraman seminggu sekali. Atau spray pada daun setiap hari diwaktu pagi untuk penghasilan buah yang optimum


Tahu Tak Betapa Kotornya Span Cucian Setelah Seminggu Digunakan!

Span cucian pinggan mangkuk, periuk dan sebagainya, selagi tidak lunyai selagi itulah kita akan menggunakanya. Tahukah anda sebenarnya betapa kotornya span cucian itu setelah banyak kali digunakan. Kita sering gunakan ia untuk membersihkan kotoran pada pinggan, namun walaupun dari mata kasar kita lihat span dan sabun dapat bersihkan kotoran pada pinggan mangkuk tetapi kuman akan terlekat pada span. Menurut kajian dari Jerman, kuman yang ada pada span telah digunakan seminggu boleh mencapai hampir 5 trillion jumlah kuman.

Jadi bagaimana untuk mengekalkan kebersihan span anda?

Setiap pasangan suami isteri yang telah mendirikan rumah tangga bersama sudah pastinya akan menghadapi transisi perubahan fasa hidup masing-masing.

Bukan itu sahaja, setiap pasangan suami isteri yang telah berkahwin juga bakal mengalas tanggungjawab besar untuk melayari bahtera perkahwinan yang bahagia dan harmoni.

Namun begitu, apabila berbicara soal tanggungjawab antara pasangan suami isteri dalam menguruskan rumah tangga, ia sering menjadi satu isu topik yang hangat di kalangan masyarakat sekeliling.

Menerusi program rancangan bual bicara Wanita Hari Ini yang bersiaran langsung di saluran TV3 sebelum ini, telah membincangkan serta mengupaskan isu tersebut bersama tetamu jemputan iaitu Perunding Motivasi, Encik Amin Idris.

Ketika sesi perbincangan bersama hos rancangan program bual bicara berkenaan, Encik Amin telah menjelaskan perkara tersebut bersama para penonton.

Jelasnya, ada terdapat beberapa sudut perpektif yang berbeza mengenai soal tanggungjawab pasangan suami dalam menguruskan kerja rumah.

“Isu ini kita kena lihat dari tiga sudut dimensi yang berbeza. Pertama, dari sudut budaya, adab dan masyrakat, kedua pula dari sudut undang-undang dan yang ketiga adalah dari segi agama.

“Sebelum kita nak sentuh tentang tanggungjawab isteri ni, kita kena sentuh dahulu bab mengenai tanggungjawab seorang suami. Untuk maklumat semua, suami ni ada tiga benda kewajipan yang dia kena buat iaitu ‘Makan’, ‘Malbas’ dan ‘Mataab’.

“Istilah ‘Makan’ ni bukan seperti tingkah laku makan itu tetapi sebenarnya adalah tanggungjawab suami untuk menyediakan tempat tinggal untuk isteri, mana ‘Malbas’ pula tanggungjawab menyediakan pakaian dan ‘Mataab’ menyediakan makanan.

“Sebab itu haram hukumnya seorang suami guna duit isteri untuk bayar bil eletrik, haram ambil duit isteri untuk bayar duit kereta. Itulah dia kewajipan seorang suami,” jelasnya.

Dalam pada itu, Encik Amir Idris berkata manakala dari sudut agama pula, kesemua para ulamak mengatakan pendapat bahawa golongan para isteri ini tidak wajib untuk menjalankan tanggungjawab mengemas rumah.

“Dalam bab agama, semua majoriti para ulamak dan juga empat mazhab mengatakan isteri tidak wajib menguruskan kerja rumah. Namun demikian, perbincangan itu agak sukar untuk ditentukan kerana terdapat berbeza pandangan antara mazhab,” katanya lagi.

Ingin ikuti perbincangan lanjut mengenai topik ini? Sila tonton video penuh pada pautan di bawah:

Sumber: YouTube Wanita Hari Ini, TV3

Peralatan Elektrik

Alatan yang menggunakan tenaga elektrik boleh membahayakan jika tidak digunakan dengan betul. Ikut tips yang telah IMPIANA senaraikan untuk mengelakkan kemalangan apabila menggunakan alat-alat ini:

Pisau dan Alatan Tajam

Adalah amat penting bagi pemilik untuk memberikan penjagaan yang rapi dan baik selain mengetahui cara betul pengunaan semua alatan didapur. Semua objek tajam seperti pisau, gunting dapur, pembuka tin dan lain-lain harus disimpan di tempat jauh dari capaian kanak-kanak. Apabila memotong daging atau sayur-sayuran, pastikan anda menggunakan papan pemotong yang kukuh. Bagi mengelakkannya dari bergerak-gerak, lapikkan kain dibawah papan pemotong tersebut. Semua peralatan perlu diletakkan dalam jangkauan anda. Elakkan menyimpan perkakas dapur di dalam almari yang tinggi kerana ia membahayakan dan boleh jatuh pada bila-bila masa.

Span dan Kain Buruk

Semua orang mempunyai span dapur untuk mencuci pinggan mangkuk. Tetapi adakah anda tahu bahawa span dapur yang lembab atau basah merupakan ‘magnet’ pertumbuhan bakteria? Anda juga mungkin mempunyai kain untuk mengelap tangan selepas membilas sayur-sayuran. Kain ini biasanya hanya akan dibilas dan dibiarkan kering. Malangnya, kaedah ini tidak digalakkan kerana bakteria berbahaya boleh membiak dengan cepat. Salah satu kaedah untuk membasmi kuman di span anda adalah dengan merendamnya dalam semangkuk air panas mendidih. Satu lagi cara yang boleh anda lakukan ialah dengan merendam span atau kain dalam larutan peluntur. Kemudian, keringkan span secepat yang mungkin bagi mengelakkan pertumbuhan bakteria baru.

Papan Pemotong

Sesetengah orang lebih suka menggunakan gunting dapur apabila memotong sayur-sayuran atau menyiang ayam. Walau bagaimanapun, ada juga yang lebih selesa menggunakan papan pemotong dan pisau dapur. Pastikan anda mempunyai papan pemotong yang berasingan untuk daging mentah dan sayur-sayuran. Ini adalah penting dari segi kebersihan. Untuk membasmi kuman dari papan pemotong, gunakan cuka atau cecair peluntur.

Tong Gas

Sebahagian besar dari kita lebih suka untuk memasak dengan periuk gas kerana api lebih kuat dan lebih mudah dikawal. Tetapi jika tidak mengikuti prosedur keselamatan yang betul, risiko kebakaran gas adalah tinggi. Antara tips keselamatan untuk gas memasak adalah ;

Jangan lupa praktikkan langkah praktikal dan mudah ini bagi menjamin keselamatan dapur disamping sama-sama mendidik ahli keluarga anda tentang kepentingan menjaga keselamatan di dapur.

Nak beli sebuah rumah walaupun sekecil dan semurah mana pun sekarang ni bukan nya mudah. Pelbagai aspek yang perlu diteliti dan dikaji. Jika semberono je membeli, silap-silap kita yang akan rugi. Paling menyedihkan, ada juga yang ditipu.

Orang yang gaji RM 3K sebulan pun belum tentu mampu memiliki rumah sendiri. Ini kan lagi untuk memiliki hartanah di usia yang muda. Kalau mak pak kita bukan orang kaya, jangan harap lah kan.

Namun baru-baru ini, perkongsian di laman tweeter di akaun seorang gadis yang menggelarkan diri Cek Ifa berjaya menarik perhatian apabila ia berja memiliki sebuah hartanah yang bernilai RM 500K di usia 24.

WOW! Hebatkan. Namun Cek ifa yang menetap di Kedah ni tak kedekut berkongsi pengalaman dan cara macam mana dia berjaya memiliki sebuah hartanah yang boleh dikatakan mewah di usia muda.

1. Berniaga kecil-kecilan

Seawal usia 17 tahun (lepas SPM) Cek ifa dah mula buat perniagaan kecil-kecilan dan duit tersebut disimpan dalam bank walaupun sedikit.Ia penting untuk membuktikan kepada bank wujudnya transaksi. Kata Cek Ifa, kalau nak ambil pun jangan bagi sampai kosong simpanannya. Tinggalkan sedikit.

Kalau ada modal lebih, boleh buka akaun atas nama perniagaan. Bank lebih yakin walaupun perniagaan nya kecil sahaja.

2. Simpan duit Overtime

Bila dah mula kerja, Cek Ifa buat overtime. Die kata walaupun jumlah OT RM50 / bulan pun bank ambil kira dan duit itu disimpan.

3. Melabur dalam ASB

Walaupun ada bank mengatakan ASB adalah beban atau expenses, tapi ada setengah bank kira ia sebagai pendapatan dan simpanan tetap. Jadi bila nak buat loan rumah boleh mohon pada bank yang anggap ASB sebagai simpanan tetap atau pendapatan tadi.

4. Pemilihan pemaju yang tepat

Cari pamaju yang tanggung semu kos seperti bayaran guaman dan lain-lain, Rumah yang ditawarkan rebate pun wajib menjadi pilihan.Seperti Cek Ifa, dia hanya perlu bayar 1% dari deposit 10% sebab tadi telah di beri rebate.

5. Beli rumah yang tak siap lagi

Kaedah ini IMPIANA tengok agak membahayakan. Tapi kalau pemaju tersebut diyakini dan bukan pemaju-pemaju yang cokia punya, tak ada risiko.Kebanyakkan pemaju ada yang jual perumahan masa belum pecah tanah pun lagi. Masa ni lah harga memang jauh berbeza. Ini lah cara pemaju menarik minat pembeli.

Macam Cek Ifa, dia beli rumah tu 2 tahun lepas masa tu baru peringkat pecah tanah sahaja. tapi kini nilai hartanah yang dibeli setelah mula diduduki telah mencecah RM 500K.

Tapi nak dapat peluang-peluang macam ni Cek Ifa kata kene salalu survey. Tapi kalau ada pameran-pameran hartanah tue boleh juga pergi tengok-tengok. Nak beli rumah ni tak boleh terburu-buru.

6. Tekad dan azam

Cek Ifa ni, dia dah tanam kan azam sejak umur 19 tahun untuk memiliki sebuah rumah pada usia sebelum 25. Jadi bila anda punya azam, apa pun yang nak di lakukan anda akan jadikan azam tadi sebagai pendorong. Nak keluarkan duit lebih-lebih pun takut.


Bijak Jimatkan Tenaga Elektrik Boleh Kurangkan Bil Bulanan.

Rata-rata pemilik rumah pasti pernah merasa terbeban dengan perbelanjaan bulanan. Nak beli barangan dapur, bayar kereta, sewa rumah serta bil-bil termasuklah bil elektrik yang juga merupakan asas kehidupan seharian yang memang kita tidak dapat elakkan. Tetapi jika kita tahu bagaimana caranya nak jimat elektrik, pasti ia dapat mengurangkan bil yang perlu ditanggung setiap bulan. Jadi jom ikuti tips yang IMPIANA sediakan ini, selamat mencuba!

MESIN BASUH

SETERIKA

LAMPU

Menurut kajian, sebanyak 20% penggunaan tenaga elektrik dalam sesebuah kediaman adalah daripada penggunaan lampu.

PETI SEJUK

Boleh dikatakan hampir semua kediaman pasti akan mempunyai sekurang-kurangnya sebuah peti sejuk yang digunakan dan ianya akan dipasang 24 jam sehari secara berterusan.

PENDINGIN HAWA ATAU AIRCOND

Apabila sudah menjelang bulan Ramadan yang mulia, mesti ramai yang mahu memasang lampu pelita di kawasan laman rumah bagi menyambut dan meraikan kedatangan bulan Syawal.

Memang sudah menjadi kebiasaan orang ramai untuk memasang lampu pelita ini bagi menyambut perayaan Aidilfitri yang meriah saban tahun. Betul tak?

Jika sebelum ini, kita masih lagi menggunakan lampu pelita yang cahaya dihasilkan daripada sumbu minyak tanah tetapi kini sudah ada kaedah yang lebih moden.

Tidak dinafikan, bukan mudah sebenarnya untuk menyediakan lampu pelita yang jenis seperti ini. Mana tidaknya, untuk menyediakan lampu pelita jenis lama ini anda terpaksa berbelanja besar untuk membeli sumbu minyak tanah dan sebagainya. Maka oleh itu, sudah pasti ia akan menjadi masalah kepada anda.

Kini, jangan anda berasa bimbang kerana kaedah dan cara yang lebih mudah boleh anda lakukan bagi untuk menangani masalah tersebut. Apa kata anda menggunakan lampu pelita solar ini sebagai alternatif.

Untuk maklumat anda, lampu pelita ini menghasilkan cahaya solar dan berfungsi secara automatik. Bukan itu sahaja, ia juga akan berfungsi untuk menghasilkan cahaya apabila keadaan kawasan sekeliling gelap.

Selain itu, ia juga akan berhenti berfungsi secara automatik apabila keadaan kawasan sekeliling terang di siang hari. Menarik bukan? Jadi sudah pasti ia akan menjimatkan kuasa elektrik dan anda tidak akan melakukan sebarang pembaziran.

Terdapat hadith yang telah diriwayatkan oleh Imam Bukhari bahawasanya Nabi SAW bersabda: “Sesungguhnya para malaikat tidak masuk ke dalam rumah yang ada didalamnya gambar, patung, anjing dan orang yang junub.”

Malaikat yang dikatakan itu adalah malaikat rahmat. Manakala yang dimaksudkan dengan gambar pula adalah gambar makhluk yang bernyawa. Larangan yang terdapat dalam hadith ini ialah bukan semata-mata gambar makhluk bernyawa tetapi yang dilarang ialah gambar yang di gantung pada dinding seperti gambar bersanding, menerima ijazah dan sebagainya sekali pun gambar keluarga.

Namun pun begitu, gambar-gambar makhluk bernyawa seperti gambar manusia dan haiwan yang tidak digantung pada dinding didalam rumah seperti gambar yang disimpan didalam album atau didalam komputer tidaklah menjadi kesalahan. Gambar-gambar yang tak bernyawa pula seperti pemandangan, kereta dan sebagainya tidaklah haram dijadikan perhiasan pada dinding-dinding rumah.

Said tanya “kenapa turunkan gambar?” Dia jawab “Ustaz cakap malaikat tak masuk nanti” Said jawab “ooooo….” je dengan muka percaya tak percaya.

Last year, lepas rumah siap renovation , memang siap habis ribu-ribu untuk beli frame untuk gantung seluruh rumah. Tapi hari ni sentak sikit bila dengar Ustaz Azhar Idrus dalam video ceramahnya dan beberapa artikel ttg Malaikat Rahmat tak masuk rumah.

Menyesal plak rasa. Selepas gantung di dinding, sebenarnya tak rasa apa pun. Memang betul. Tak beri semangat or motivasi pun dan sebenarnya tak tengok pun.

Anda nak tahu? Ada pasangan suami isteri ni buat keputusan untuk turunkan gambar. Dulu hampir setiap hari gaduh tentang perkara simple je. Mereka ingat ada orang buat jahat pd mereka. 1 hari mereka panggil ustaz periksa rumah. Ustaz tu masuk je rumah cakap “takde orang buat pun, cuma turunkan gambar hidup dalam rumah ni, InsyaAllah Malaikat masuk” Selepas tu, mereka perasan mereka kurang gaduh dan hati rasa sangat tenang. Alhamdulillah.

Pemaju perbandaran, LBS Bina Group Berhad (LBS), meneruskan rancangan 2019 dengan melancarkan pembangunan perbandaran baru seluas 633 ekar, Kita @ Cybersouth, yang terletak di Cybersouth Dengkil. Pembangunan perbandaran baru yang bertemakan ‘kemudahan gaya hidup’ ini memenuhi keperluan keluarga moden dan kehidupan kemasyarakatan. Pembangunan ini terdiri daripada rumah teres, rumah bandar, pangsapuri perkhidmatan, kedai serta unit komersial.
LBS bangga menjadi pemaju bagi rakyat yang benar-benar memahami keperluan pembeli rumah. Projek perbandaran terbaru dengan harga rumah yang berpatutan ini memenuhi permintaan untuk perumahan mampu milik yang kian meningkat, serta menyokong agenda perumahan negara kerajaan,” kata Pengarah Urusan Kumpulan LBS, Tan Sri Lim Hock San. Dibina berdasarkan kemampuan pemilik, perhubungan dan komuniti, perbandaran yang mampan ini akan memenuhi permintaan pembeli rumah moden yang semakin meningkat untuk rumah yang berkualiti dan mampu dimiliki. Perumahan ini direka dengan teliti untuk memenuhi kehidupan yang praktikal dan selesa. Ia juga lengkap dengan pelbagai
kemudahan dan kawasan komunal untuk menjalin silaturahim antara penduduk serta membina komuniti yang ceria. LBS percaya strategi penawaran aktif lebih banyak produk berkualiti yang memenuhi permintaan pasaran akan menyumbang kepada momentum pertumbuhan untuk mencapai hasil penjualan sasaran sebanyak RM1.5 bilion 2019.
Kami telah menyaksikan perkembangan pesat di Dengkil kerana kawasan ini telah mendapat manfaat daripada pertumbuhan sosio-ekonomi di koridor selatan Lembah Klang. Oleh sebab Lembah Klang sedang meneruskan perkembangan ke arah selatan, Dengkil 2 akan menjadi titik utama seterusnya untuk pembangunan hartanah. Perumahan di Kita @ Cybersouth adalah peluang pelaburan yang baik,” kata Tan Sri Lim.
Fasa pertama dan kedua Kita @ Cybersouth, yang terdiri daripada 1,077 unit rumah teres dua tingkat dan rumah bandar untuk pembeli Melayu, telah dibeli semasa pelancaran awal pada bulan November tahun lepas. Kejayaan fasa awal tersebut telah mendorong pelancaran fasa baru bernama, ‘Kita Harmoni’ yang merangkumi 674 unit rumah teres dua tingkat berukuran 20’ x 65’, dengan harga bermula daripada RM560,000. Dengan harga berpatutan, ketersambungan yang baik serta persekitaran mampan yang menggalakkan hubungan kekeluargaan, ‘Kita Harmoni’ dijangka akan menerima sambutan yang sama hangat dari pasaran.
Menyokong usaha kerajaan untuk membina lebih banyak rumah mampu milik dalam merealisasikan agenda perumahan negara, LBS memperkenalkan “Kita Impian” di perbandaran baru Kita @ Cybersouth. “Kita Impian” menawarkan 964 unit pangsapuri servis berharga daripada RM250,000 dengan keluasan binaan 551 dan 901 kaki persegi. Kita @ Cybersouth mudah diakses melalui lebuh raya utama seperti Lebuhraya PutrajayaCyberjaya melalui Lebuhraya Elite, Lebuhraya Maju Expressway (MEX), Lebuhraya Selatan Lembah Klang (SKVE), Lebuhraya Utara-Selatan (NKVE), Lebuhraya Damansara-Puchong (LDP) dan Jalan Dengkil-Banting. Ia juga terletak di sekitar kawasan berkemudahan awam seperti sekolah serta institusi
pengajian tinggi tempatan dan antarabangsa, seperti Sekolah Kebangsaan Dengkil, Sekolah Menengah Kebangsaan Cyberjaya, Universiti Heriot-Watt Malaysia, Universiti Lim Kok Wing dan Universiti Xiamen.


(GAMBAR) Ini Cara Sesuai Hias Ruang Sempit Depan Pintu

Bermulanya misi menghias rumah. Dimana hendak kita mulakan? Simple je..kita ke tepi pintu depan rumah. Foyer! Ruang ini adalah ruang untuk kita last touch up , pakai kasut dan cari kunci runag atau kereta sebelum keluar. Ruang ini juga mula-mula kita jumpa untuk simpan segala keperluan asas macam kunci kereta, kasut dan payung. Apa yang kita perlu untuk ruang ini?

Cermin muka, meja konsol, kerusi jika perlu, penggantung baju , bekas payung jika perlu dan bekas serba guna. Bagaimana boleh kita mengolahkan semua benda ni menjadi satu setting yang cantik? Jangan terkejut, ruang sempit pun boleh kita olah menjadi serba guna. Bukan lagi sekadar di pinggiran. Terdapat beberapa idea hiasan foyer yang boleh anda jadikan panduan.

KECIL BESAR BUKAN UKURAN. APA YANG PENTING USAHA KTA MEWUJUDKAN RUANG SEUMPAMA INI AGAR RUANG DI PINTU MASUK TIDAK SIA-SIA DAN MEMUDAHKAN KITA MELETAK BARANG.

SIMPLE DAN MENARIK. CERMIN BULAT, MEJA KONSOL KECIL DAN DIHIAS DENGAN LAMPU MEJA SERTA JAMBANGAN BUNGA. ADAKALA                                                                                BARANGAN INI BOLEH KITA BELI DARI KEDAI BARANGAN TERPAKAI.

PILIHAN LAIN, DARI KERUSI PANJANG DAN BANTAL COMEL UNTUK KITA DUDUK MEMAKAI KASUT . COMEL JAMBANGAN BUNGANYA DIGANTUNG

GAYA MEWAH YANG KREATIF. SUNTIKAN RONA MERAH JAMBU MEMBERI KEJUTAN DAN HIDUP DI DALAM GUBAHAN HIAS ALA WARM NEUTRAL.

MEMINJAM ILHAM RUMAH MEWAH. SEMUA SERBA SEPASANG DARIPADA KERUSI KONSOL,LAMPU MEJA DAN SEBUAH MEJA KONSOL CUKUP UNTUK RUANG KECIL SEPERTI INI. DISEMPURNAKAN DENGAN AMBAL PANJANG.

GAYA KONSERVATIF YANG LENGKAP DENGAN SEMUA KEPERLUAN MEJA KONSOL .

PERABOT DARIPADA PERANG KAYUI ASLI. DISUSUN DENGAN BEGITU  CANTIK DAN  LENGKAP. JADI YANG MANA SATU PILIHAN ANDA?

Masih adakah yang percaya akan mitos ini? Hijau tanda cemburu namun persoalannya hijau yang mana? Di pasaran kini terdapat pelbagai jenis hijau untuk memenuhi permintaan khalayak.  Dari pastel, krim, biasan putih, terang dan gelap. Pilihlah mana yang anda gemar yasng menepati cita rasa anda dan situasi di kediaman anda.Mengapa hijau?

Hijau baik untuk mata dan juga mempunyai daya meransang semangat dan memberi ketenteram terutama bagi  tuan rumah yang mengidap penyakit seperti darah tinggi dan jantung. Inspirasi di alam semula jadi memberi kelebihan hijau sebagai sebahagian dari tumbuh-tumbuhan. Jadi berinspirasikan dari alam memudahkan kita menyesuai padan perabot berwarna kayu atau putih.

Uniknya hijau, ruang kekal elegan dan ia sebenarnya sangat fleksibel. Bayangkan perabot perang koko, kayu jati atau birch kekal cantik dipadankan dengan kemasan lembut hijau daun pisang atau epal. Malah kebelkangan ini pereka memadan kan perang koko dengan turquoise yang dengan tidak disangka-sangka menjadi ikutan  kerana kemewahan warnanya. Itu tidak menghairankan kerana hijau merupakan warna bagi mereka yang berfikiran terbuka dan tenang serta kejujuran.

Bahkan perabot putih juga mula dipadankan dengan rona krim atau pastel. Jika dulu biru atau biru muda menjadi rona klise untuk perabot seperti ini. Tetapi kini pereka mahukan sesuatu yang nampak lebih menarik. Hijau turquoise lembut dn padankan dengan hijau terang juga dalam nada yang sama. Ia umpama dua karakter panas dan dingin menjadi satu. Padankan pada apa sahaja konsep. Scandinavian, moden klasik, shabby chic, nusantara, Inggeris, urban, country dan beberapa lagi konsep lain, hijau mampu menukar mood pandangan anda dengan sekelip mata. Simple-simple je di IMPIANA.

Ramai alami masalah untuk menata hias atau deko rumah yang bersaiz kurang dari 1000 kaki kan? Ada juga yang kata, “Anak sorang dua boleh lah duduk rumah flat kecil ni.” Sebenarnya, kecil atau besar rumah tu, yang penting kita perlu pandai olah dan memanfaatkan setiap ruang.

Lagi satu, kalau nak mendeko rumah tak semestinya perlu guna barang-barang yang mahal. Pokoknya, perlu bijak memilih. Seperti yang dilakukan oleh Noor Hafiza Bte Mohamad ini. Rumah flat yang didiami hanya berkeluasan 805 kaki eprsegi dengan 3 buah bilik.Tapi pemilik bijak memilih perabot dan mengolah ruang. Hasilnya, kemas dan rapi.

Rumah sewa kakak kecik jer, nak jugak bagi nampak comel dan cozy

Walaupun kakak masih menyewa di shop apartment dalam masa 4 tahun ni, nak jugak rasa macam duduk kat rumah sendiri.. Nak juga biar nampak cantik pada mata kita, nak juga rasa selesa dan wangi. Kes terjebak dalam group deko la ni.

Pada mulanya kakak dan pokcik dok survey perabot terpakai, kononnya nak jimat bajet la kan. Nak beli perabot kecil, ringkas dan serbaguna (multifunction). Akhirnya kakak mula isi rumah sewa tu dengan beli perabot hotel terpakai hasil bantuan ahli dalam group ni (lupa nama adik baik). Lepastu bajet nak cat balik jadi warna putih @ shabby chic @ warna pastel. Kakak lupa yang rumah kakak takda space nak mengecat, lebih2 lagi pokcik tak boleh hidu bau cat kayu (feningg).

Merajuk jugalah kakak dengan pokcik sampai sekarang tak dicat perabut coklat itu.. sekarang dah balut dengan wallpaper kaler putih (tengok gambar side table dalam bilik tetamu).

Kenapa lah kakak tak terfikir pasal perabot IKEA. Sampailah pokcik bawak kakak buat pertama kalinya ke IKEA tahun 2014 (jakunnya kakak ?). Kakak ingat perabut IKEA semuanya mahal2.

Dari situlah terjebak laki bini dengan barang IKEA…buktinya pada gambar. Rumah kakak takda kabinet/almari besar. Sengaja taknak penuhkan rumah yang memang kecik cenonet dan supaya senang nak pindah nanti. InsyaAllah tahun depan kena pindah rumah lain. Kakak takkan pernah berputus asa untuk mencantikkan rumah kakak, sebab Rumahku Syurgaku. Peace yo..

Anda inginkan rumah kelihatan seperti berlian? Jangan risau. Di NU INFINITY, semuanya ada. “Diamond In The Rough” adalah nama yang diberi oleh pereka interior design ini. Jika anda duduk di rumah ini, anda tidak perlu risau tentang kegelapan dalam rumah kerana ada banyak sumber cahaya didalamnya. Boleh dikatakan setiap sudut dan celah-celah dinding tu ada lampu lah. Akan tetapi, saya lebih berminat dengan pemilihan kayu yang digunakan itu kerana ia sangat masuk atau kena dengan lampu yang bewarna seperti kekuningan. Baru lah nampak premium! Hahahahaha. Bukan itu sahaja, keadaan dalam rumahnya pun, nampak seperti senang untuk ke mana-mana. Ruang tamu dengan bahagian dapur. Dengan mudahnya, jika kita sedang duduk di sofa, dan berasa lapar atau dahaga, terus bangun dan pergi ke dapur.

Seterusnya adalah, demi untuk tidak dihalang oleh saiz, sebaliknya memberikan peluang untuk mereka bentuk ruang yang menakjubkan. Pada peringkat awalnya, reka bentuk yang difikirkan dengan baik adalah tepat. Koridor, yang mempunyai cermin kelabu samar tetapi padan, membesarkan unit sebaik sahaja seseorang memasukinya. Kerana tiada kawasan stor fizikal, kedalaman yang diperlukan untuk pemain elektronik menawarkan kami alasan untuk membina storan. Dapur berwarna gelap, dan kontras yang indah pada kemasan kayu dipertingkatkan dengan pencahayaan terarah.

Akhir sekali, bilik tidur mempunyai ciri-ciri yang sama tetapi telah dilembutkan dengan menggunakan kemasan yang lebih lembut, seperti kusyen di kepala katil. Tambahan lagi, pereka ini memilih biru mewah yang cantik untuk Bilik Tidur Utama dan biru semangat untuk Ruang Tamu untuk memberikan sedikit warna kepada keseluruhan harta tanah. Nada tambahan berfungsi sebagai aksen kepada keseluruhan warna tirai latar unit.

Kesimpulannya, interior design ini juga bagus dan sesuai untuk orang yang bujang dan meminati rumah yang dengan warna gelap.


Awas, Atap Jenis Asbestos Ini Boleh Jadi Penyebab Kanser Paru-Paru!

Selalu kita lihat bangunan atau rumah lama ada yang masih menggunakan atap jenis asbestos ini. Harganya yang murah dan mudah dipasang menjadikannya pilihan paling selamat pada suatu ketika dulu.

INI MUNGKIN PUNCA KANSER PARU-PARU MESOTHELIOMA

Lihatlah di sekitar kawasan rumah anda.

Anda biasa nampak kepingan serpihan atap bumbung berlonggok di bahu jalan mahupun di tempat longgokan sampah?

Pemandangan ini juga dapat diperhatikan di taman permainan kanak-kanak dan taman taman awam.

Tahukah anda, ia bukan sekadar serpihan sampah, tetapi ia merupakan satu ancaman yang boleh menyebabkan penyakit merbahaya!

Ya, ia adalah bumbung atap asbestos.

Dahulu, kebanyakan rumah dan kilang sememangnya menggunakan atap ini kerana ianya lebih murah dan memberi kesan penyejukan.

Namun selepas kajian menemui asbestos merupakan punca penyebab kanser mesothelioma, penggunaannya telah di hentikan dan dihadkan.

Terdapat negara yang telah mengharamkan penggunaannya secara total, namun di Malaysia ianya diharamkan hanya pada pembinaan bangunan kerajaan yang baru sejak tahun 1999

Sekiranya bahan merbahaya ini TIDAK diusik, risiko untuk dapat cancer sangat rendah.

Risiko akan hadir apabila ianya pecah, rosak dan anda terlibat secara langsung dalam mengendalikan asbestos. Situasi ini mendedahkan anda kepada risiko untuk untuk mendapat radang asbestosis paru-paru dan juga kanser mesothelioma.

Tidak perlu banyak, sebutir debu sehalus bilah jarum sudah cukup untuk anda mendapat kanser dalam tempoh 30 tahun akan datang.

Apa yang anda boleh dilakukan untuk mencegah masalah ini?

Apakah gelaja masalah ini?
Simptom asbestosis dan kanser mesothelioma adalah seperti sesak nafas, dada terasa ketat, batuk kering berpanjangan, sakit dada, kurang selera makan, penat, demam dan berpeluh sewaktu malam.

Jika anda dapati anda berisiko dan mempunyai gejala-gejala tersebut, dapatkan rujukan awal di Klinik Kesihatan berhampiran.

Meski negara kini sudah beralih ke fasa endemik Covid-19, masih ada lagi segelintir yang masih bekerja dari rumah atau erti kata lain Work From Home (WFH).

Jadi, buat anda yang masih lagi bekerja dari rumah, sudah semestinya telah menyediakan ruang khas untuk bekerja dan tidak dinafikan ruangan yang digunakan perlu juga dititikberatkan .

Maka oleh itu, hari ini IMPIANA akan berkongsi beberapa rekaan hiasan dalaman ruangan bekerja yang boleh dijadikan sebagai sumber inspirasi buat anda semua.

Perkara pertama yang perlu anda tahu anda mengenai pemilihan warna untuk ruang kerja anda ini kerana ia dipercayai boleh memberikan kesan kepada konsentrasi kerja anda.

Untuk berikan suasana ketenangan kepada sesuatu ruang tersebut misalnya, anda disarankan untuk memilih warna yang natural atau “earthy” tones seperti beige, ivory dan light grey.

Manakala warna yang gelap pula boleh membuatkan sesuatu ruang tampak classy dan elegen tetapi akan membuatkan kita cepat letih.

Selain itu, pemilihan warna yang terang dan vibrant boleh memberikan tenaga dan suasana ceria kepada ruang bekerja anda.

Selain itu, apa yang anda perlu lakukan adalah untuk wujudkan suasana ruang bekerja anda dengan pencahayaan yang cukup. Ini kerana ia mampu untuk mewujudkan suasana yang tenang dan selesa ketika bekerja dari rumah. Cahaya semula jadi yang cukup dapat memberi illusi ruangan yang lebih luas dan fokus kepada kerja kita.

Di samping itu, mendekorasi ruangan kerja dengan pokok-pokok kehijauan juga boleh menambahkan lagi seri kepada ruang bekerja anda. Untuk maklumat anda, pokok kehijauan ini juga dipercayai dapat mengurangkan stres. Malah ia juga dapat memberikan kesegaran selepas berjam-jam kita menghadap laptop. Pokok yang senang nak dijaga seperti succulents, aloe vera, atau snake plants amat disarankan.

Sudah beberapa minggu Malaysia dilanda cuaca yang tidak menentu. Malah cuaca panas dan suhu yang semakin meningkat turut terasa sehinggakan suasana dirumah menjadi bahang dan membuat anda tidak selesa untuk beristirehat dan tidur. Dengan suhu yang agak panas di Malaysia ni pasti ramai yang tercari-cari tips nak atasi masalah bilik yang panas.

Untuk sejukkan rumah atau bilik boleh saja pasang air-cond atau pendingin udara bagi yang ada duit lebih. Tapi bagi yang tak berkemampuan, bolehlah cuba tips di bawah. Semoga bermanfaat!

LETAK BESEN AIR DI DALAM BILIK
Sejukkan suhu dalam bilik tidur dengan besen-besen berisi air. Selalunya kita tertanya-tanya kenapa bilik air selalunya sejuk. Jawapan yang paling mudah ialah di dalam bilik air ada bekas air atau selalu disirami dengan air. Dikatakan dengan meletakkan besen-besen berisi air di dalam bilik, maka bilik akan bertambah sejuk kerana wap-wap panas di dalam rumah akan terserap ke dalam air di dalam besen itu tadi. Untuk kesan terbaik, gunakan besen air yang mempunyai luas permukaan yang besar bagi memudahkan penyerapan wap-wap panas di dalam bilik.

GUNAKAN LAMPU DARI JENIS KURANG MEMANCARKAN HABA
Anda disarankan untuk menggunakan ‘flourescent bulb’. Lampu jenis ini menawarkan jumlah kuantiti cahaya yang sama seperti ‘incandescent bulbs’ tetapi lampu ini mengeluarkan sedikit haba. Selain itu ‘flourescent bulbs’ juga kurang menggunakan tenaga elektrik.

POKOK EKOR KUCING BOLEH MENYEJUKKAN RUMAH
Tanaman hiasan dalaman juga boleh diletakkan di sudut rumah anda. Selain menjadikan ruang rumah anda kelihatan lebih segar dan menarik, ia juga dapat membantu menyejukkan ruang dalaman. Antara pokok hiasan hidup yang sesuai diletakkan di dalam rumah ialah ekor kucing, pokok palma, Anthurium sp.,Caladium sp., Dieffenbachia sp., Begonia sp. dan sebagainya.

CAT DINDING RUMAH DENGAN WARNA CERAH YANG DAPAT MEMANTULKAN CAHAYA DAN HABA
Anda juga boleh mengecat dinding rumah dengan menggunakan warna yang cerah seperti biru cair, kuning cair dan sebagainya. Ini dapat membantu ruang dalaman rumah anda lebih sejuk kerana warna cerah dapat memantulkan semula cahaya. Selain itu, rumah anda juga akan kelihatan lebih cantik, tenang dan segar.

PASANG JARING KELAMBU BESI DAN BUKA TINGKAP PADA WAKTU MALAM HARI
Selalunya pada waktu malam, udara panas akan mengewap. Salah satu cara untuk mengatasi masalah ini adalah dengan membuka tingkap bagi membebaskan udara panas. Apabila udara panas, zarah-zarah udara akan semakin berjauhan, dan apabila tingkap dibuka, dengan mudahnya wap panas ini keluar. Namun, ada satu masalah lain, iaitu rumah atau bilik anda mungkin akan mudah dimasuki nyamuk. Pemasangan jaring yang halus lubangnya seperti kelambu boleh membantu mengatasi masalah nyamuk.

GUNAKAN PAPAN FIBER SIMEN UNTUK SILING RUMAH
Fiber cement board. Siling jenis ini lebih murah dan senang diperoleh. Untuk memastikan ruang dalaman kelihatan sejuk, alaskan dengan fiberwool insulation. Ramai yang terpedaya dengan menggantikan kepada siling kumai di mana siling ini lebih mahal dan juga menjadikan ruang dalaman kelihatan rendah serta bersuhu panas. Siling baru eloklah dipasang mengikut bentuk bumbung supaya pasak kayu bumbung boleh dilihat. Siling yang tinggi juga mampu untuk menjadikan ruang dalaman rumah anda sejuk.

AWNING DAPAT MEMBANTU MENGURANGKAN PEMANASAN RUMAH AKIBAT PANCARAN CAHAYA MATAHARI
Salah satu punca rumah menjadi panas adalah kerana dinding yang terdedah kepada cahaya matahari menyebabkan haba tersebar ke dalam rumah. Untuk kurangkan bahang pada waktu siang, pasang awning untuk mengelakkan dinding rumah menjadi panas kerana terkena cahaya matahari.
Selalunya awning di pasang pada bahagian dinding yang menghadap matahari jatuh kerana cuaca mulai panas pada waktu tengah hari hingga petang. Jika bajet lebih, pasang saja awning di sekeliling rumah.
Atau boleh juga tanam pokok yang rendang di sekeliling rumah supaya menjadi keadaan di sekeliling rumah menjadi redup dan tidak terkena bahang matahari.

JAUHKAN PENGHAWA DINGIN DARIPADA TELEVISYEN ATAU KOMPUTER
Jangan meletakkan penghawa dingin berhampiran televisyen atau komputer. Ini kerana televisyen dah komputer mengeluarkan haba yang banyak dan ini sekaligus membuatkan penghawa dingin terpaksa beroperasi lebih untuk menyejukkan ruang rumah anda.

Selalu orang nak ubah dekorasi dalaman rumah, pasti memikirkan tentang warna cat, pilihan perabot, dan pelbagai lagi. Tetapi tahukah anda dengan mengubah flooring pun kadangkala sudah cukup untuk mengubah penampilan rumah kita. Mungkin kerana pada asalnya kita hanya menggunakan material lantai yang sudah siap dipasang oleh pemaju dan kita hanya tukar cat dinding, tetapi kita lupa, lantai rumah, kalau diberi nafas baharu, pasti anda sendiri tidak sangka apabila melihat hasilnya nanti.

Menurutnya, tema pilihan untuk rumah ini adalah modern minimalist dan ianya menjadi pilihan mereka kerana konsep ini amat bersesuaian dengan pasangan ini yang amat menyukai keadaan rumah yang teratur tanpa serabut dengan barangan yang terlalu banyak.

“Rumah kami mempunyai ruang yang terhad dan perlu dirancang dengan bijak supaya segala perabot yang dimiliki digunakan dengan sebaiknya serta memastikan kediaman ini nampak luas”, ujarnya.

Untuk memastikan segala dekorasi nerada dalam keadaan yang betul dan teratur, mereka mendapatkan khidmat nasihat interior designer serta banyak membuat rujukan atas talian dan mengunjungi rumah contoh malahan membelanjakan sebanyak RM20K untuk segala hiasan. Selain itu, konsep ini berjaya disiapkan dalam masa tiga bulan.

Penulis amat menyukai pilihan drop ceiling yang bertindak sebagai pembias cahaya recess light yang disorokkan dalam rekaan ceiling yang menerangi setiap inci kediaman ini. Selalunya jika kediaman anda sempit, pasti cahaya yang terdapat dalam kediaman amat sedikit sehingga menjadi malap, oleh itu pujian harus diberikan kepada empunya rumah.

Selain itu, pemilik juga meletakkan tumbuhan hijau dalam rumahnya, walaupun kediaman ini agak sempit, tetapi dengan kehebatan pemilik serta bimbingan nasihat ID, pokok tersebut langsung tidak menggugat kehebatan dekorasi yang cuba dipersembahkan oleh keluarga kecil ini.

Sebelum

Selepas


Sembang-Sembang Jantung Sewaktu Pandemik

Dalam menjalani kehidupan masa kini dalam era norma baru ini bukanlah satu perkara yang mudah. Kesihatan semakin merosot kerana  tekanan yang mungkin kita sendiri tidak perasan dalam situasi yang membinggungkan. Kali ini IMPIANA kongsikan inisiatif NESTLE OMEGA PLUS dalam membantu masyarakat dalam menangani masalah jantung. Sihat bermulanya dari rumah.

Perintah Kawalan Pergerakan (PKP), rakyat Malaysia terpaksa ‘berkurung’ di rumah bagi membendung wabak COVID-19, sekaligus memburukkan lagi pelbagai masalah kesihatan yang serius. Penjagaan kesihatan jantung anda adalah mustahak, lebih-lebih lagi sewaktu wabak bermaharajalela. Dalam pada itu, individu dengan penyakit dan masalah jantung sedia ada, nampaknya lebih berisiko mengalami gejala atau komplikasi parah sekiranya dijangkiti COVID-19.

Menurut Persekutuan Jantung Sedunia1, hal ini kerana sistem imun penghidap penyakit jantung biasanya lebih lemah, menjadikan mereka lebih terdedah kepada komplikasi virus yang parah. Semakin banyak kajian menunjukkan, ramai bekas pesakit COVID-19 mengalami kerosakan jantung walaupun tiada sejarah penyakit jantung atau tidak dimasukkan ke hospital.

Tinjauan Kebangsaan Kesihatan dan Morbiditi 2019 oleh Kementerian Kesihatan Malaysia mendapati kolesterol tinggi, yang merupakan faktor risiko utama penyakit jantung, menjejaskan 8 juta atau 40% orang dewasa di Malaysia2. Malahan, serangan jantung telah menjadi pembunuh No.1 negara kita selama lebih 15 tahun.

Dr. Rohith Stanislaus, Pakar Kardiologi dari Institut Jantung Negara berkongsi, “Kita dapat menyaksikan satu trend umum bahawa paras kolesterol di Malaysia semakin meningkat seiring kenaikan kadar penyakit arteri koroner dan serangan jantung.”

Penyakit jantung koronari berlaku apabila plak terdiri daripada kolesterol, lemak, kalsium dan sisa lain termendap pada saluran jantung. Pengumpulan plak inilah yang menjadi penyebab utama serangan jantung, yang tercetus apabila saluran tersebut tersumbat sepenuhnya dan menyekat bekalan darah ke jantung.

Meskipun statistik nampaknya suram, sinar harapan masih ada. Menerusi pilihan kita sendiri, kita sebenarnya mampu mengawal beberapa faktor risiko utama untuk penyakit jantung koronari.

Bagaimanapun, penjagaan kesihatan dan usaha mengubah gaya hidup sewaktu pandemik bukan semudah disangka, khususnya bagi mereka yang hidup dengan masalah jantung sedia ada.

Akan tetapi, ia bukannya mustahil, kerana terdapat pelbagai langkah yang boleh anda ambil bagi meletakkan jantung anda kembali pada landasan yang betul, walaupun menghadapi wabak yang tiada kesudahan.

Diet yang sihat jantung

Menurut Dr. Rohith, diet yang seimbang, sihat dan terdiri daripada pelbagai kumpulan makanan utama dapat membantu mengekalkan kesihatan jantung. “Kurangkan pengambilan gula diproses dan garam, serta makanan yang tinggi lemak tepu dan lemak trans” bukan sahaja satu langkah yang berkesan, tetapi juga mudah diamalkan di rumah.

Pastikan anda terapkan lebih sayur-sayuran dan buah-buahan ke dalam diet anda. Makanan berasaskan tumbuhan mengandungi pelbagai bahan yang dapat membantu mencegah penyakit kardiovaskular. Tingkatkan pengambilan buah-buahan dan sayur-sayuran kerana ini dapat membantu mengurangkan pengambilan makanan berkalori tinggi.

Amalan mengehadkan lemak tepu dan trans turut membantu mengurangkan paras kolesterol darah dan risiko penyakit arteri koronari.

Di samping itu, makanan yang kaya asid lemak omega-3 dapat membantu memerangi penyakit jantung. Salmon, tuna, sardin, dan ikan hering merupakan sumber kaya asid lemak omega-3.

Sokalingam Karuppiah, 57, yang merupakan pesakit jantung di Institut Jantung Negara, telah menjalani prosedur Intervensi Koronari Percutaneus (PCI) dan Pintasan Graft Arteri Koronari (CABG) bagi dua serangan jantung masing-masing pada tahun 2013 dan awal tahun ini.

Selepas itu, beliau terpaksa membuat perubahan drastik dari segi diet bagi menjaga kesihatannya. “Sekarang, saya makan lebih banyak ikan, dan pastikan saya makannya sekurang-kurangnya sekali seminggu. Saya juga telah menyingkirkan makanan berminyak dari diet saya, dan sebaliknya meningkatkan pengambilan buah-buahan dan sayur-sayuran,” katanya.

“Jangan ambil mudah kesihatan anda. Perubahan tabiat makan anda merupakan satu pelaburan yang cukup kecil dan seharusnya menjadi kebiasaan kita semua. Saya kesal kerana mengabaikan kesihatan saya begitu lama. Ia bukan sahaja memberi kesan kepada diri saya tetapi juga keluarga saya. Sekarang, ketika kita duduk di rumah, kita berpeluang memasak makanan sendiri yang jauh lebih sihat.”

Pengambilan sterol tumbuhan yang mencukupi juga terbukti dapat merendahkan kolesterol secara berkesan – sekurang-kurangnya 1.2 gram sterol tumbuhan sehari. Namun, bagi mendapatkan 1.2 gram sterol tumbuhan, anda perlu makan sekitar 255 biji tomato, 90 biji epal, atau 126 batang lobak merah!

Struktur sterol tumbuhan mirip kolesterol dalam badan kita. “Selepas dimakan, ia akan ‘bersaing’ dengan kolesterol dalam sistem penghadaman untuk diserap. Kesannya, penyerapan kolesterol tersekat dan menyebabkan paras kolesterol darah kita turun,” jelas Dr. Rohith.

Siah Peck Hwa, 41, ibu kepada dua cahaya mata berkongsi bahawa NESTLÉ OMEGA PLUS membantu menguruskan paras kolesterolnya. “Saya mendapati kolesterol saya telah menurun apabila saya bermula mengambil susu ini. Kini, paras kolesterol saya jauh berbeza daripada sebelumnya.”

Sebenarnya, kuantiti makanan yang anda makan juga sama penting dengan jenis makanan yang diambil. Tabiat negatif seperti makan sehingga terlalu kenyang, pengambilan karbohidrat dan protein yang tidak sihat, dan menikmati ‘pusingan’ kedua makanan anda, dapat menyebabkan pengambilan kalori yang berlebihan.

Setiap aktiviti kecil mampu mencetuskan impak bermakna

Walaupun amalan diet sihat merupakan kunci yang penting, senaman juga merupakan ‘ubat’ yang mujarab dalam menurunkan kolesterol dan menjaga kesihatan jantung.

Rakyat Malaysia kini menghabiskan lebih banyak masa di rumah (bahkan bekerja dari rumah), dan perlu mengimbangi pelbagai tugasan secara serentak, seperti penjagaan kanak-kanak atau pembelajaran dalam talian. Sebagai natijahnya, kita mengabaikan senaman dalam rutin harian kita.

Mengemop lantai rumah atau aktiviti berkebun mungkin kurang menyeronokkan kalau dibandingkan dengan joging atau kelas Zumba. Namun, aktiviti-aktiviti dan tugasan rumah sedemikian dapat membuatkan anda bergerak.

Sebarang pergerakan yang boleh diterapkan ke dalam kehidupan harian anda adalah bermanfaat. Aktiviti semudah berjalan-jalan, menaiki tangga dan tugasan rumah dapat memanfaatkan jantung apabila dijadikan amalan rutin.

“Senaman jauh lebih mencabar hari ini akibat COVID-19. Saya biasanya pergi ke taman untuk berjalan-jalan, tetapi saya tidak dapat melakukan ini sekarang, kerana kes COVID nampaknya semakin teruk dan saya enggan mengambil risiko. Namun, saya cuba mengeluarkan peluh di rumah, dengan melakukan lebih tugasan rumah dan senaman ringan bagi membuat jantung saya mengepam,” kongsi Malek Mohamed.

Malek, bapa kepada 3 cahaya mata, menderita penyakit jantung sejak tahun 2006, dan perlu menelan 10-12 pil ubat setiap hari bagi menguruskan kesihatan jantungnya.

“Ramai yang ingat bahawa setelah menjalani pembedahan atau dirawat untuk penyakit jantung, semuanya akan kembali normal. Namun, ini jauh dari kebenaran, lebih-lebih lagi sewaktu tempoh COVID di mana kesihatan anda amat penting. Anda harus melipatgandakan penjagaan untuk memastikan anda kekal sihat supaya anda tidak perlu lagi menjalani prosedur perubatan yang lain selain daripada mengambil ubat anda. Bagi saya, senaman merupakan antara langkah yang sangat saya utamakan,” tambahnya.

“Aktiviti seperti Walk A Million Miles sangat bermanfaat. Menyedari saya sedang melangkah ke satu misi yang dekat dengan hati saya – menjadi pembakar semangat saya untuk menyumbangkan langkah saya pada tahun ini. Ramai yang menganggap senaman sebagai satu beban. Namun, sekiranya ia dilakukan dengan cara menyeronokkan, terutamanya anda akan melangkah bersama-sama rakyat Malaysia lain ke arah matlamat kebaikan bersama, ia akan menyemarakkan lagi semangat anda! Sebagai penerima sumbangan Walk A Million Miles tahun lalu, saya amat bersyukur dan berharap untuk menyumbang balik kepada masyarakat.”

Bukti demi bukti manfaat senaman terhadap kesihatan jantung terus terserlah. Senaman membantu dengan membakar kalori, mendorong penurunan berat badan dan akhirnya menurunkan paras kolesterol. Di samping itu, senaman juga dapat ‘melatih’ jantung, seperti mana manfaatnya terhadap otot-otot lain dalam badan anda.

Dr. Rohith terus berkongsi, “Senaman dan aktiviti fizikal yang mencukupi, sekurang-kurangnya 150 minit seminggu yang dapat dicapai melalui 30 minit sehari 5 kali seminggu, akan membantu menjaga kesihatan jantung anda. Cara mudah untuk meningkatkan tahap aktiviti termasuk menggantikan penggunaan lif dengan tangga.”

Menghindari tekanan

Individu yang menghadapi tekanan jangka panjang lebih cenderung beralih ke gaya hidup yang kurang sihat, seterusnya membawa kepada kehidupan yang tidak aktif, bahkan tabiat berbahaya seperti merokok, makan dan minum berlebihan – yang semuanya dikaitkan dengan peningkatan risiko penyakit jantung.

Lebih membimbangkan, mereka yang tidak pernah menghadapi cabaran kesihatan mental sebelum ini mula menunjukkan gejala atau mengalami beberapa aspeknya, dengan ramai rakyat Malaysia terjebak dalam kemurungan, masalah pengurusan kemarahan, serangan kegelisahan dan panik yang bertubi-tubi.

Norma baharu bekerja dari rumah telah mengaburkan sempadan antara dunia kerja dengan kehidupan peribadi. Oleh sebab pekerja perlu mengorbankan aktiviti riadah bagi memenuhi tuntutan majikan yang kian membebankan, mereka terpaksa menahan waktu kerja lebih lama yang akhirnya menimbulkan tekanan emosi.

Rakyat Malaysia mungkin berisiko menghidap penyakit jantung pada tahun-tahun akan datang sekiranya terus menghadapi tekanan kronik.

Siah Peck Hwa yang mengalami komplikasi jantung semenjak zaman kanak-kanak sentiasa berpegang kepada mantra ‘menghindari tekanan’. “Ia sungguh mencabar buat saya. Saya akan memantau denyutan jantung dan tekanan saya setiap kali saya berasa tertekan. Saya mesti bertenang pada setiap masa. Sesuatu perkara yang kecil sudah cukup menjadikan saya gelisah dan tertekan, jadi saya mesti cuba bertenang dan berfikiran positif.”

“Meskipun tidak sedar, namun kita dengan begitu cepatnya jatuh ke dalam ‘perangkap’ gaya hidup tidak aktif. Pada masa ini, kita duduk lebih lama dengan mata melekat pada skrin, tidak kira bekerja, melayari media sosial, ataupun menonton filem dan menikmati permainan. Tabiat ini sangat tidak sihat dan akan menjejaskan kesihatan mental kita dalam jangka panjang.”

Adalah sangat penting kita meluangkan masa untuk melakukan perkara-perkara yang dapat merehatkan minda dan badan kita.

Mendapat tidur mencukupi setiap hari dan melakukan perkara-perkara yang menggembirakan anda dapat membantu menghilangkan tekanan. ‘Digital detox’, atau tindakan berehat daripada skrin, bukan sahaja membantu meningkatkan waktu tidur dan daya tumpuan, tetapi juga memberi rehat kepada mata dan minda anda. Meditasi kesedaran (Mindfulness meditation) dapat membantu menangkis impak negatif COVID-19 terhadap kesihatan mental, apabila dilakukan sebagai sesi singkat setiap hari.

Pada tahun 2020, Siah Peck Hwa pernah dimasukkan ke hospital akibat dijangkiti COVID-19. “Tahun lalu sangat sukar bagi saya kerana runsing memikirkan anak-anak dan keadaan jantung saya selain disahkan positif COVID-19. Namun, senaman mental yang mudah telah membantu saya mengharungi tempoh mencabar ini.”

Perubahan gaya hidup dan pemeriksaan kesihatan

“Faktor risiko penyakit kardiovaskular terbahagi kepada dua kategori: dapat diubah dan tidak dapat diubah. Faktor risiko penyakit kardiovaskular yang tidak dapat diubah berpunca daripada faktor genetik, manakala faktor risiko penyakit kardiovaskular yang boleh diubah adalah faktor yang dapat dikurangkan atau dikawal melalui perubahan tingkah laku seperti tabiat alkohol dan merokok,” jelas Dr. Rohith.

Pandemik ini juga dapat mencetuskan tabiat alkohol dan merokok yang lebih buruk.

Sebagai pesakit di IJN yang baru menjalani Pintasan Graft Arteri Koronari, Johnitar Behud terpaksa membuat beberapa perubahan gaya hidup. “Saya menghentikan rokok dan alkohol setelah didiagnos menghidap komplikasi jantung pada awal 2019. Sejak itu, saya mengamalkan senaman ringan dan diet seimbang seperti makanan rendah kolesterol dan tidak makan melebihi had yang ditetapkan.”

“Jika saya mampu melakukan perubahan ini sewaktu pandemik, saya yakin orang lain juga dapat membuat perubahan ke arah kebaikan jika mereka membulatkan tekad. Tidak perlulah membuat perubahan drastik. Mengambil bahagian dalam Walk A Million Miles 2021 dan menetapkan sasaran langkah setiap hari dapat membantu menerapkan jalan kaki ke dalam rutin harian anda dalam jangka panjang. Ini dapat membantu anda menghindari makanan yang tidak sihat, bahkan rokok dan alkohol”, tambah Johnitar.

Lawatan doktor dan pemeriksaan berkala dapat mengenal pasti faktor risiko dan menawarkan asas permulaan bagi mengambil langkah pencegahan. Tegas Dr. Rohith lagi, tidak pernah terlalu awal atau lambat untuk mengorak langkah menjaga kesihatan anda. “Kami menyarankan saringan awal untuk mereka yang menghadapi pelbagai faktor risiko dan mereka yang berusia 40 tahun ke atas.”

Harus diingatkan bahawa kepatuhan diet yang ketat, rutin senaman dan pemantauan kesihatan di rumah tidak boleh menggantikan pemeriksaan rutin. Anda disarankan untuk menggabungkan lawatan doktor serta ujian berkala dengan peralatan di rumah untuk menjamin bacaan yang betul.

NESTLÉ OMEGA PLUS mengalu-alukan khalayak ramai untuk turut serta dalam Walk A Million Miles 2021 dengan memuat turun aplikasi mudah alih BookDoc untuk menjejaki bilangan langkah mereka.

Perkongsian ini amatlah berguna untuk semua rakyat Malaysia. Mulakan hidup anda dengan gaya yang lebih sihat selamat. Segalanya bermula dari rumah yang terbaik. Ingat IMPIANA  tidak pernah lupa akan membawa anda semua untuk bina gaya hidup yang lebih teratur dan harmoni.

Selalu menjadi tanda tanya bila kita beli bahan mentah ini dan tak tahu tempat sepatutnya kita letak. Letak luar, takut basi. Bila letak dalam peti ais pula katanya tidak bagus. Mana satu yang betul? Ini jawapan yang perlu kita tahu.

Isu penyimpanan telur sama ada dalam peti sejuk atau bukan dalam peti sejuk sudah lama menjadi tanda tanya dalam kalangan masyarakat. Mana tidaknya, telur adalah sumber makanan yang wajib ada di dalam setiap rumah. Kalau dalam keadaan terdesak, tak ada lauk lain, lauk telur pun cukuplah kan? Tapi, ada juga yang mengatakan bahawa jika anda tidak menyimpan telur dalam peti sejuk, boleh menyebabkan penyebaran bakteria yang dipanggil ‘Salmonella’? Betul ke?

Berdasarkan Natural Medicine House, situasinya agak berbeza di beberapa negara di mana di Amerika, Jepun dan Australia, di mana mereka menggalakkan untuk menyimpan telur di dalam peti sejuk tetapi tidak di negara-negara Eropah. Masyarakat di negara Eropah lebih memilih untuk menyimpan telur di dalam suhu yang biasa iaitu suhu bilik. Hal ini kerana, ayam di Eropah telah diberi penjagaan dengan lebih rapi dan telah disuntuk dengan vaksin.

Waktu pagi, sarapan telur dengan roti mesti sedap kan? Kalau nak diet kuruskan badan pun elok makan telur juga. Memang telur sudah terkenal dengan kandungan nutrisi yang tinggi sejak dulu lagi. Tapi, bila dah beli telur tu, keliru pula nak simpan dalam peti sejuk ke tak sebab banyak sangat pandangan orang yang bercanggah mengenai isu ini.

Tetapi, bagi situasi di Malaysia, rasanya majoriti memang menyimpan telur di dalam peti sejuk kan? Hal ini kerana, penyimpanan telur di dalam peti sejuk memang dapat menjadikan telur lebih tahan lama. Bukan itu sahaja, menyimpan bahan makanan di dalam peti sejuk dengan suhu yang betul iaitu 20 darjah celcius ke bawah

1. Timun : Meja dapur. Bila timun agak sedikit lembik dan anda boleh masukkan dalam peti sejuk

2. Pisang : Meja dapur

3. Mentega : Dalam peti sejuk beku

4. Coklat : Dalam tempat yang sejuk dan kering. Simpan dalam peti sejuk boleh menyebabkan rasa coklat hilang.

5. Kentang : Dalam rak dapur / laci kabinet

6. Roti: Bungkus dalam plastik dan diletakkan di suhu bilik

7. Kicap dan Sos: Dalam rak dapur, bukan dalam peti sejuk. Selepas dibuka baru diletakkan dalam peti sejuk.

8. Bawang : Dalam rak dapur/ laci kabinet. Simpan dalam peti sejuk akan cepat lembik.

Jika ke Subang Jaya sudah pasti semua tahu kawasan perumahan di sini semuanya sudah menjadi sebuah kawasan yang matang dari segi penduduk mahupun komersial. IMPIANA tertarik dengan sentuhan magis J-House by Design Collective Architects ini. Jika anda perhatikan dengan teliti rekaan yang diberikan untuk rumah teres lama ini di luar kotak fikiran.

Karya seni yang mengabungkan sifat dalam ciri moden dan alam ini membuatkan rumah ini benar-benar mendapat nafas baru berbanding dengan rumah disekitarnya. Pemilihan warna putih membuatkan rumah ini nampak menyerlah dan menonjol dalam seni bina dan sentuhan nafas baru kali ini. Walaupun fasad asal rumah ini langsung tidak di sentuh tetapi ia cukup memberi impak dalam pengubahsuaian kali ini.

Di dalam rumah ini, salah satu perkara yang akan menarik perhatian anda adalah vertical garen persendirian; yang menjanjikan untuk membawa beberapa tanaman hijau segar yang sangat diperlukan dalam rumah. Terdapat juga sebidang rumput di kawasan luar yang hanya dapat diakses dari dalam rumah; jadi anda boleh mengadakan pesta di laman persendirian sebanyak yang anda mahukan dalam privasi rumah anda.

Tema putih sudah menjadi pilihan utama dalam kediaman ini. Manakala hiasan rumah yang lain juga di pilih dalam tema putih yang diselangi warna gelap seperti meja makan slab kayu yang menjadi dambaan ramai. Unsur organik juga dititik beratkan dalam perincian rumah ini. Jika diperhatikan dalam ruang tamu yang mengenakan set sofa kelabu ini memberi elemen kontras di situ. Bijak dan cantik bukan.

Penggunaan konsep ruang terbuka dengan mengenakan tingkap secara bukaan luas yang membolehkan cahaya semula jadi menembusi kediaman dan memberi rasa segar dan lapang serta luas untuk saiz pembukaan rumah ini. Rumah lama kan … bukaan sudah pasti tidak terlalu besar. Pereka juga bijak memastikan bahawa sentuhan yang diberikan membuatkan rumah kelihatan lebih luas dengan siling tinggi; ia memberikan penampilan seperti loteng yang agak unik dalam rekaan dalam rumah ini. Sekiranya anda melihat ke atas, anda dapat melihat bahawa terdapat jubin atap akrilik yang memberi anda pemandangan langit luar yang agak menawan juga.

Jangan risau jika anda berada di tingkat atas dan ingin menikmati vertical garden juga mempunyai ruang kosong yang membolehkan penghuni bersantai dan melihat taman dan ruang tamu di bawah. Ruang teres luar untuk gaya santai harian ini dapat digunakan untuk aktiviti bersosial dan pereka juga memastikan ruang rumah ini tidak menerima panas yang berlebihan.

Kredit Gambar : J-House by Design Collective Architects

Nak macam-macam info lagi? Join Channel Telegram Geng Laman IMPIANA

Konsep 3R (Reuse, Reduce, Recycle) bukan lah sesuatu yang baru dalam melestarikan persekitaran. Namun kemungkinan yang menjadi isu adalah apabila ramai beranggapan ianya leceh nak mengangkut untuk ke pusat kitar semula tambahan jika ia melibatkan dalam kuantiti yang banyak.

Sedar akan keperluan tersebut dan seiring zaman teknologi, sebuah syarikat kitar semula memperkenalkan aplikasi atas talian bagi mengumpulkan bahan dan barang kitar semula terus depan pintu anda. Yang menariknya, setiap hasil bahan kitar semula yang berjaya dikumpulkan akan ditukar kepada wang tunai mengikut berat.

Apa lagi tunggu, surat khabar dan majalah lama dah bertimbun dalam stor tu. Muat turun aplikasi Trash4Cash di telefon bimbit anda sekarang dan tempah waktu pengambilan barang yang telah dikumpulkan di atas talian. Mudah je!


Dipaksa Oleh Ibu Bapa Untuk Buat Pinjaman Peribadi Semata-Mata Mahu Renovate Rumah, Luahan Anak Muda Ini Raih Perhatian Ramai

Pakar kewangan dan hartanah, Encik Azizul Azli Ahmad ada berkongsi satu kisah seorang anak muda yang telah meluahkan perasaan terhadap masalah keluarga yang dialaminya, baru-baru ini.

Menerusi perkongsian di laman media sosial Facebook miliknya, pemuda yang baru sahaja berusia 23 tahun itu telah memberitahu bahawa dia telah dipaksa membuat pinjaman wang peribadi permintaan oleh ibu bapanya.

Maklumnya lagi, dia telah diminta untuk berbuat demikian oleh kerana kedua orang tuanya mahu menggunakan wang pinjaman peribadi tersebut bagi bertujuan untuk mengubahsuai kediamannya.

Dalam pada itu, Azizul juga turut ada menggulas dan memberikan pendapatnya berhubung perkara tersebut yang dianggap sangat tidak wajar untuk dilakukan oleh para ibu bapa.

DUIT HABIS FAMILY NAK RENOVATE RUMAH?

1. Cabaran generasi hari ini makin besar, bila dah bagus ada kesedaran menabung dan menyimpan Dana Kecemasan. Ada yang meminta.

2. Mereka masih dikelilingi oleh golongan yang merasakan ‘menyimpan itu bukanlah penting’, ‘anak mesti ikut apa sahaja kehendak ibubapa’, ‘tak dengar cakap itu menempah neraka’.

3. generasi ini tidak ada sokongan moral dan sistem sokongan yang kuat dari persekitaran mereka. Mereka dah bijak kewangan, persekitaran mereka akan mula perli, sindir dan anggap mereka kedekut.

4. Mereka boleh sahaja buat buat ‘keras’ tak dengar pandangn orang lain, tetapi nanti mereka akan di cop sebagai menempah masuk ‘melaka’.

5. Mereka tersepit dan kasihanilah mereka.

6. Jadilah orang yang tegas dan elakkan rosakkan diri dengan buat hutang untuk orang lain akhirnya. walaupun keluarga sendiri, bila tukang bayar hanya kita sendiri.

7. Boleh membantu, tetapi janganlah sampai membina hutang. Bantu itu ada asas dan batasnya. Jangan sampai merosakkan diri

Mejoriti kita mengunakan span untuk mencuci pingan dan mangkuk. Betul tak? Namun, anda perlu tahu bahawa span yang kita gunakan untuk mencuci tu sebenarnya menyimpan beribu bakteria dan kuman.

Dipetik dari artikel Eating well pada 15/2/2022, satu kajian pada 2017 mendapati terdapat lebih kurang 362 spesies bakteria yang berbeza hidup dalam satu span yang telah digunakan. Disamping itu juga, ia terkandung 82 milion patogen dalam setiap inci kubik. Namun kebanyakkan bakteria yang terdapat pada span tersebut tidak berbahaya.

Akan tetapi, span yang digunakan boleh menjadi transport penyebaran bakteria berbahaya seperti e-coli dan salmonella. Kedua-dua bakteria ini lah antara punca berlakunya keracunan makanan. Oleh sebab itu, kita WAJIB pastikan span sentiasa bersih dan di sanitasi.

1. Rendam span dalam larutan air panas dan sabun cecair pencuci pinggan 3-5 minit
2. Pastikan perah air yang terkandung di dalam span dian simpan ditempat kering setiap kali selesai menggunakannya. Bukan letak semula di dalam beks sabun
3. Sebaiknya, gunakan lebih satu span. Khaskan satu span untuk kegunaan yang berbeza kerana dikhuatiri berlakunya pencemaran silang. Ini bermakna, span untuk cuci pinggan lain, span untuk mencuci perkakas selepas menyiang bahan mentah lain.
4. Selain disanitasi secara rutin, ganti span sekrap yang mungkin. Sebaiknya seminggu sekali.

APA ITU SALMONELLA?
Terdiri daripada beberapa jenis bakteria yang boleh menyeabbkan jangkitan terutamanya pada saluran pemakanan dan pencernaan. Menurut WHO, salmonella adalah salah satu penyebab utama keracunan makanan di dunia

APAKAH PENYEBAB WUJUDNYA BAKTERIA SALMONELLA DI DALAM MAKANAN?
Bakteria salmonella kebiasaanya membiak dan menjadikan daging, ikan, telur, buah dan sayur sebagai habitatnya. Ia berpunca dari tinja haiwan peliharaan dan ternakkan atau dari makanan itu sendiri yang telah tercemar dari sumber asalnya.

APAKAH TANDA-TANDA DAN GEJALA PENCEMARAN SALMONELLA DALAM BADAN
Seperti yang pernah berlaku di Sungai Petani, hidangan ayam masak merah telah menyebabkan beberapa kematian dan lebih dari 200 orang cirit-birit, loya, muntah, perut memulas dan kehilangan air dalam badan yang teruk. Namun, tanda-tanda keracunan dapat dikesan setelah hampir 12 jam.

BAGAIMANA CARA MENGATASI JANGKITAN SALMONELLA?
Untuk menghindari jangkitan salmonella, ada beberapa perkara dan rutin yang perlu di lakukan dan jadikan ia sebagai amalan harian:

1. Cuci tangan dengan menggunakan sabun setiap kali selepas
– Menggunkan bilik air
– Mengganti lampin anak
– Memotong daging atau ayam
– Membersihkan kotoran atau kandang haiwan peliharaan
– Menyentuh haiwan

2. Asingkan daging, ayam dan makanan laut dari bahan lain sehingga ia selesai dibersihkan

3. Sediakan papan pemotong khas untuk memotong daging. Manakala untuk memotong sayur, sediakan papan lain

4. Elak makanan yang telah dimasak dari permukaan yang belum dibersihkan seperti papan pemotong, makanan yang belum dimasak

5. Cuci bersih peralatan dan perkakas dapur terutamanya yang bersentuhan dengan bahan yang masih mentah

6. Simpan daging, ikan dan ayam di dalam bekas yang bertutup

7. Cuci bersih semua bahan termasuk sayur yang memang dimakan secara mentah

8. Jika terdapat daging, ikan atau ayam yang dihidangkan dalam keadaan mentah sebagai santapan, pastikan ia segar

9. Masak makanan sehingga matang untuk membunuh bakteria punca penyakit

10. Lakukan pembersihan berkala dengan menggunkan bahan pencegah bakteria

Sumber: https://www.cleanipedia.com

Ketika perintah sekatan pergerakkan dilakukan, kerajaan turut memerintah semua industri dan premis perniagaan yang tidak berkepentingan tutup. Hal ini menyebabkan ramai pengusaha terjejas dan yang paling terasa adalah pekerja.

Ada yang juga kehilangan kerja akibat wabak pembunuh ini. Sehubungan dengan itu, kerajaan telah menyediakan skim bantuan gaji bagi pekerja yang terjejas sebanyak RM 600/sebulan untuk tempoh maksimum 6 bulan. Program Pengekalan Pekerjaan atau dikenali sebagai Employment Retention Programme (ERP) di bawah Pakej Rangsangan Ekonomi 2020 (PRE2020).

SYARAT-SYARAT

Secara asasnya bantuan ini akan disalurkan kepada majikan berdaftar yang kemudiannya akan disalurkan kepada para pekerja yang terkesan.

Tujuan program Employment Retention Program atau ERP adalah untuk membantu majikan yang terjejas akibat Covid-19 yang terpaksa mengambil langkah mengurangkan kos operasi dengan pendekatan mengeluarkan notis cuti tanpa gaji kepada pekerja mereka

Ubi kayu mengambil masa 7-12 bulan untuk dituai hasilnya. Tapi, rasa agak keciwa apabila hasilnya dituai tak berbaloi dengan masa menunggu. Adakalnya hanya 1 atau 2 umbisi sahaja yang menjadi.

Bagi pengusaha ladang ubi kayu mungkin teknik ini sudah menjadi kebiasaan. Namun bagi petani di Thailand, ia mrupakan teknik WAJIB buat untuk hasilkan umbisi yang bayak dari satu pokok.

Selain perlu ditanam secara condong, batang ubi yang disemai perlu dipotong atau lukakan sedikit di beberapa bahagian. Dari bahagian yang luka akan mengeluarkan banyak akar secara mudah. Jika dibandingkan cara tradisional, hanya bahagian pangkal yang dipotong akan mengeluarkan akar


Cara Mudah Dan Bajet Untuk Bina Batas Tanaman

Penyediaan paling asas untuk berkebun adalah dengan membina batas. Kebanykakkan pekebun memilih kaedah menggebur tanah sedia ada dan membentuk batas. Sebenarnya, ada cara paling mudah dan cepat. Bina batas dengan membuat tambakkan tanah di bahagian atas atau rise up garden bed.

Namun, yang menjadi masalah adalah batas yang telah ditinggikan mudah rosak terutaamnya apabila hujan lebat. Aliran air permukaan akan menyebabkan gelongsoran tanah pada batas.

Untuk atasi masalah ini, apa kata kita sediakan struktur khas menghalang gelongsoran tanah pada batas. Berikut antara idea yang boleh dilakukan

Melihat bunga mawar mekar di taman pasti akan membuat anda sangat gembira. Pelbagai usaha di lakukan untuk memastikan mawar terus segar dan sihat termasuklah penggunaan baja kimia. Namun ramai anta penggemar mawar tidak mengetahui bahawa kulit pisang telah digunakan secara tradisional oleh peminat mawar di luar negara. Kulit pisang mengandungi kandungan potasium semula jadi yang di perlukan untuk perkembangan pokok mawar.

Jika anda hendak melakukan transpalt untuk pokok mawar anda, sediakan lubang penanaman mengikut saiz root ball pokok yang bakal ditanam. Sebelum pokok ditanam, letakkan kulit pisang di dalam lubang yang telah sediakan dan ditanam bersama-sama dengan pokok mawar tersebut.

Gali lubang sedalam 4 inci di sekeliling pangkal pokok dan tanamkan kulit pisang tersebut.

Jadikan kulit pisang sebagai baja kompos dengan mudah. Letakkan beberapa keping kulit pisang di atas pan pembakar dan dibakar pada suhu 350°c sehingga garing. Selepas kulit pisang tersebut sejuk, hancurkannya sehingga menjadi serpihan halus dan di taburkan pada pangkal pokok mawar.

Jika terdapat pisang yang mula membusuk di dapur, anda tidak perlu membuangnya. hancurkan beberapa biji pisang menggunakan tangan atau mesin pengisar. Kemudian gali lubang di sekitar pangkal pokok untuk menanam pisang yang telah dihancurkan tadi.

Sediakan tonik pisang untuk pokok mawar. letakkan beberapa biji pisang di dalam mesin pengisar dan kisar sehingga hancur sepenuhnya. Masukkan di dalam bekas dan tambahkan air supaya pisang yang telah dikisar tidak pekat. Pastikan teksturnya perlulah cair seperti tonik. Siram tonik tersebut di bahagian pangkal pokok mawar.

Letakkan kulit pisang di dalam bekas yang di penuhi dengan air suam. Tutup bekas tersebut dengan ketat dan biarkan selama dua minggu untuk menjadikannya sebagai ekstrak. Letakkan ekstrak pisang di dalam penyembur dan di semburkannya di sekitar pangkal pokok mawar.

Ramai beranggapan cara selamat menyedia dan mengurusakan keperluan harian di dapur adalah dengan memastikan bahan kering seperti tepung, gula, bawang, dan sebagainya sentiasa mencukupi. Sebab itu, ada antara kita akan beli stok yang berlebihan dari keperluan. Lebih-lebih lagi kalau nampak harga produk tersebut murah

Tapi, ada beberapa barang yang kita tidak digalakkan untuk dibuat stok. Ini kerana dalam tempoh simpanan, kualiti bahan tersebut akan berkurangan walaupun belum tiba tarikh luput yang tertera pada bungkusan. Antara barangan yang tidak sesuai untuk dibuat stok adalah:

Menurut NutritionFacts.org, minyak goreng mudah teroksidasi dan akan menyebabkan ia mulai berbau tengik walaupun belum tiba waktu luput.

Tepung merupakan bahan yang mudah menyerap kelembapan. Ini bermakna, ia juga mudah menarik kelembapan dari udara. Walaupun tersimpan di dalam plastik, masih terdapat banyak masalah pembungkusan terhadap tepung gandum lebih-lebih lagi yang jenis subsidi.

Ini antara bahan WAJIB ada di dapur. tapi kalau beli 10, belum tentu ia akan habis sebelum tiba tarikh luput. Kualiti telur yang dibeli hanya mampu bertahan paling lama 1 minggu. Walaupun ada yang menyimpan telur di dalam peti sejuk, ia hanya akan merosakkan tekstur dan kualiti telur tersebut

Walaupun kopi masih dalam kondisi baik dalam tempoh 3-5 bulan selepas tarikh lupu. Jika tidak di simpan rapi, ia akan mengeras. Tambahan, kesegaran kopi akan berkurangan jika disimpan daam tempoh yang lama walaupun belum tiba tarikh luput

Semua sedar akan kepentingan kesihatan. Maka wujudlah pelbagai produk kesihatan di pasaran. Tapi, orang dulu-dulu tetap kekal sihat tanpa sebarang ubat-ubat yang diambil orang moden sekarang. Rupanya, mereka amalkan herba dan ulaman tertentu. Jadi, bagi kaum wanita yang nak kekal cantik dan awet muda, ini jerba daan ulam yang WAJIB anda amalkan:

Cekur
Rizom atau umbisi cekur mempunyai aroma yang agak lembut, Rizom cekur mengandungi sebatian minyak pati sineol, borneol, kamphere, asid sinamik dan beberapa sebatian minyak yang lain. Antara khasiat cekur nie adalah seperti berikut :

1. Tonik lepas bersalin, bagi mengecutkan rahim.
2. Menyembuhkan kembung perut,
3. Melegakan perut memulas
4. Mengurangkan bengkak.
5. Melancarkan Haid.
6. Melegakan batuk.
7. Sakit urat saraf
8. Senak perut
9. Buang angin
10. Sakit sendi.
11. Muntah

Daun cekur muda dimakan sebagai ulam atau dibuat kerabu. Rizomnya juga digunakan sebagai ramuan masakan. Orang jawa kat malaysia nie gunakan rizom cekur untuk buat kuih tempeyek, Orang melayu dulu-dulu gunakan rizom cekur, jerangau dan rempah-rempah lain untuk mengubati malaria. Kat indonesia cekur digunakan oleh wanita lepas bersalin untuk panaskan bahagian perut, bengkak dan kebas otot

Pegaga
Nama saintifik bagi daun pegaga ini ialah Centella asiatica. Ulam ini mudah ditanam kerana sifatnya yang menyerap air, terutamanya di kawasan tropika yang terbuka di padang rumput, kebun, ladang, tepi jalan dan sebagainya. Kat semak-samun rumah yang lama ditinggalkan pun boleh jumpa sebab survival rate dia tinggi gila!

Daun pegaga kaya dengan pelbagai zat makanan seperti protein, gentian, zat besi, vitamin A dan C. Kerana khasiat yang banyak ini, pegaga dikatakan boleh merawat parut, masalah selulit wanita, merangsang peredaran darah dan menjadi agen antipenuaan.

Daun pegaga boleh dimakan begitu saja, direbus, dikisar menjadi air minuman dan disapu pada kulit. Apabila disapukan pada kulit, sifat antibakteria, antikuman dan antiradang yang ada pada pegaga dapat mempercepatkan pemulihan luka dengan merawat tisu yang rosak dan mengurangkan parut.

Masalah keputihan dan haid yang sering dialami oleh wanita juga dapat diatasi dengan mengamalkan daun pegaga. Ia mampu melancarkan aliran darah dan merawat masalah kegatalan faraj wanita yang berpunca dari keputihan.

Kacang botol
Nama saintifik bagi kacang botol ialah Psophocarpus tetragonolobus. Khasiatnya termasuklah melambatkan penuaan, memastikan kandungan dalam keadaan sihat, membantu masalah penglihatan dan membantu dalam mengurangkan berat badan. Kacang botol ni sangatlah sesuai kepada korang-korang yang tengah diet tu sebab kandungan kalorinya yang rendah.

Vitamin C dalam kacang botol membantu mengelakkan penyakit jantung, strok dan kanser kerana kandungan antioksida yang sangat kuat. Vitamin A dia pulak membantu mengelakkan kerosakan DNA. Last sekali, vitamin B dia membantu meningkatkan tenagasekaligus memberi mood yang baik.

Fiber sangat penting dalam imun sistem badan kita jadi dengan memakan kacang botol ia membolehkan pertumbuhan bakteria probiotik (bakteria baik) dalam kolon badan kita dan enzim hidup untuk meningkatkan kesihatan badan. Kacang botol juga mengandungi kalsium dan fosforus untuk membantu pembentukan tulang yang kuat.